open-index/open-wikipedia-markdown huggingface dataset:
മാർപ്പാപ്പാമാരുടെ പട്ടിക

thumb|right|250px|'''പരമാചാര്യൻമാർ ഈ ബസിലിക്കയിൽ അടക്കപ്പെട്ടിരിയ്ക്കുന്നു''' സെന്റ് പീറ്റേഴ്സ് ബസിലിക്കയിലെ ശവകുടീര ഫലകത്തിൽ എഴുതിയിരിയ്ക്കുന്ന റോമാ മാർപാപ്പമാരുടെ പട്ടിക

കത്തോലിക്കാ സഭയുടെ പരമാചാര്യനും റോമൻ കത്തോലിക്കാ സഭയുടെ (ലത്തീൻ സഭയുടെ) പരമാദ്ധ്യക്ഷനും  റോമാ മെത്രാസനത്തിന്റെ മെത്രാപ്പോലീത്തയും റോമാ രൂപതയുടെ അധ്യക്ഷനും വത്തിക്കാൻ നഗരരാഷ്ട്രത്തിന്റെ ഭരണാധിപനുമാണ്‌ **[[മാർപ്പാപ്പ]]** അഥവാ **റോമാ മെത്രാൻ**. 

**കത്തോലിക്കാസഭയിലെ മാർപാപ്പമാരുടെ പട്ടിക** ഈ ലേഖനത്തിൽ നൽകിയിരിക്കുന്നു.

വത്തിക്കാൻ വർഷംതോറും പുറത്തിറക്കുന്ന *Annuario Pontificio* എന്ന പ്രസിദ്ധീകരണത്തിൽ ഉള്ള പട്ടികയാണ്‌ ഏറ്റവും ആധികാരികമായി കരുതപ്പെടുന്നത്. ഈ പട്ടികയാണ്‌ ഇവിടെ നൽകിയിരിക്കുന്നത്. *Annuario Pontificio* പ്രകാരം ഫ്രാൻസിസ് മാർപാപ്പ ഇരുനൂറ്റി അറുപത്തി ആറാ(266)മതു മാർപാപ്പയാണ്.

ഇരുപതാം നൂറ്റാണ്ടിൽ ഈ പട്ടികയിൽ ഏറെ മാറ്റങ്ങൾ വരുത്തുകയുണ്ടായി. പാപ്പാവിരുദ്ധപാപ്പയായ ക്രിസ്റ്റഫർ വളരെക്കാലത്തോളം നിയമപരമായ പാപ്പയായി കരുതപ്പെട്ടിരുന്നു. 1961 വരെ, മാർപ്പാപ്പയായി തിരഞ്ഞെടുക്കപ്പെട്ട സ്റ്റീഫനെ സ്റ്റീഫൻ രണ്ടാമൻ എന്ന നാമത്തിൽ മാർപ്പാപ്പായായി ഗണിച്ചിരുന്നു. എന്നാൽ 1961ൽ അദ്ദേഹത്തെ മാർപ്പാപ്പമാരുടെ പട്ടികയിൽനിന്ന് നീക്കി. ഈ മാറ്റങ്ങൾ ഒരിക്കലും വിവാദപരമായിരുന്നില്ലെങ്കിലും ധാരാളം സമകാലിക പട്ടികകളിൽ സ്റ്റീഫനെ "ആദ്യ സ്റ്റീഫൻ രണ്ടാമൻ മാർപ്പാപ്പ" എന്ന പേരിൽ ഉൾക്കൊള്ളിച്ചിരിക്കുന്നു. പബ്ലിക് ഡൊമെയിനിലുള്ളതും 1913ൽ പ്രസിദ്ധീകരിച്ചതുമായ കത്തോലിക്കാ വിജ്ഞാനകോശം അടിസ്ഥാനമാക്കിയതിനാലാവണം ഇങ്ങനെ സംഭവിച്ചിരിക്കുക.

ലത്തീനിൽ *എപ്പിസ്കോപ്പൂസ് റൊമാനൂസ്* എന്നാൽ *റോമാ മെത്രാൻ* എന്ന് അർത്ഥം.

## കാലക്രമമനുസരിച്ചുള്ള പട്ടിക
### ഒന്നാം നൂറ്റാണ്ടുമുതൽ അഞ്ചാം നൂറ്റാണ്ടുവരെ
#### ഒന്നാം നൂറ്റാണ്ട്

#### രണ്ടാം നൂറ്റാണ്ട്

#### മൂന്നാം നൂറ്റാണ്ട്

#### നാലാം നൂറ്റാണ്ട്

#### അഞ്ചാം നൂറ്റാണ്ട്

### ആറാം നൂറ്റാണ്ടു മുതൽ പത്താം നൂറ്റാണ്ട് വരെ
#### ആറാം നൂറ്റാണ്ട്

#### ഏഴാം നൂറ്റാണ്ട്

#### എട്ടാം നൂറ്റാണ്ട്

#### ഒൻപതാം നൂറ്റാണ്ട്

#### പത്താം നൂറ്റാണ്ട്

### പതിനൊന്നാം നൂറ്റാണ്ടു മുതൽ പതിനഞ്ചാം നൂറ്റാണ്ടു വരെ
#### പതിനൊന്നാം നൂറ്റാണ്ട്

#### പന്ത്രണ്ടാം നൂറ്റാണ്ട്

#### പതിമൂന്നാം നൂറ്റാണ്ട്

#### പതിനാലാം നൂറ്റാണ്ട്

#### പതിനഞ്ചാം നൂറ്റാണ്ട്

### പതിനാറാം നൂറ്റാണ്ടുമുതൽ ഇരുപതാം നൂറ്റാണ്ടുവരെ
#### പതിനാറാം നൂറ്റാണ്ട്

#### പതിനേഴാം നൂറ്റാണ്ട്

#### പതിനെട്ടാം നൂറ്റാണ്ട്

#### പത്തൊൻപതാം നൂറ്റാണ്ട്

#### ഇരുപതാം നൂറ്റാണ്ട്

### ഇരുപത്തൊന്നാം നൂറ്റാണ്ട്

## കാലക്രമമനുസരിച്ചുള്ള പട്ടിക (ക്രോഡീകരിച്ചത്)

 
വർഗ്ഗം:വത്തിക്കാൻ

## അവലംബം

* 264 മാർപാപ്പാമാർ: ജെ പി തോട്ടില്

വർഗ്ഗം:പട്ടികകൾ
സാക്കിർ ഹുസൈൻ

ഇന്ത്യയിലെ പ്രശസ്ത തബലവിദ്വാനാണ്‌ **ഉസ്താദ് സക്കീർ ഹുസൈൻ** (ഹിന്ദി: ज़ाकिर हुसैन, ഉർദു: زاکِر حسین), ജനനം: മാർച്ച് 9, 1951) മരണം: 2024 ഡിസംബർ 15  . പ്രശസ്ത സംഗീതജ്ഞനായ അള്ളാ റഖയുടെ മകനാണ്‌‍. പിതാവ് തന്നെയാണ്‌‍ സാക്കിർ ഹുസൈനെ സംഗീതം അഭ്യസിപ്പിച്ചത്. സാക്കിർ തന്റെ 12-മത്തെ വയസ്സിൽ തന്നെ സംഗീതപര്യടനം ആരംഭിച്ചു. 1987-ൽ സാക്കിർ പുറത്തുവിട്ട ‘സോളോ ആൽബം’ വ്യാപകമായ ഖ്യാതി നേടി. സംഗീതോപകരണങ്ങളിൽ അദ്ദേഹം നവീനമായ രീതികൾ സൃഷ്ടിച്ചു.

1988-ൽ പത്മശ്രീ ലഭിച്ച സാക്കിർ ഹുസൈൻ നാലുകൊല്ലത്തിനുശേഷം മിക്കി ഹാർട്ടുമായി യോജിച്ച് **ഗ്രാമി ഫോർ പ്ലാനറ്റ് ഡ്രം** എന്ന സംഗീത ആൽബം പുറത്തിറക്കി. തബലയുടെ പൂർവികന്മാരായ ധോൽ, ധോലക്, ഖോ, ദുഗ്ഗി, നാൽ എന്നിവ അതീവ ചാതുര്യത്തോടെ വായിക്കാൻ സാക്കിറിനു കഴിയും. ചലച്ചിത്രങ്ങൾക്ക് ശബ്ദരേഖകളും മറ്റ് കലാകാരന്മാരുമായി ചേർന്ന് സംഗീത സം‌യോജനങ്ങളും അദ്ദേഹം നടത്തിയിട്ടുണ്ട്. 2002-ൽ പത്മഭൂഷൺ പുരസ്കാരവും ലഭിച്ചിട്ടുണ്ട്.

## വ്യക്തിജീവിതം
കഥക് നർത്തകിയും അധ്യാപികയും അദ്ദേഹത്തിന്റെ മാനേജരുമായിരുന്ന അൻ്റോണിയ മിനക്കോളയെ ഹുസൈൻ വിവാഹം കഴിച്ചു. അവർക്ക് അനീസ ഖുറേഷി, ഇസബെല്ല ഖുറേഷി എന്നീ  രണ്ട് പെൺമക്കളുണ്ട്. യു.സി.എൽ.എ.യിൽ നിന്ന് ബിരുദം നേടിയ അനീസ ഒരു ഫിലിം മേക്കറാണ്. മാൻഹട്ടനിൽ നൃത്തം പഠിക്കുകയാണ് ഇസബെല്ല.

ഹുസൈന് ഒരു താളവാദ്യ വിദഗ്ധനയാ തൗഫീഖ് ഖുറേഷി, ഒരു തബല വാദകൻ കൂടിയായ ഫസൽ ഖുറേഷി രണ്ട് സഹോദരന്മാരുണ്ട്. ഇവരുടെ മറ്റൊരു സഹോദരൻ മുനാവർ ചെറുപ്പത്തിൽ തന്നെ നായയുടെ ആക്രമണത്തിൽ മരണമടഞ്ഞിരുന്നു. ഹുസൈൻ ജനിക്കുന്നതിനുമുമ്പ് അദ്ദേഹത്തിൻ്റെ മൂത്ത സഹോദരി ബിൽക്വിസ് മരിച്ചു. മറ്റൊരു സഹോദരി, റസിയ, തിമിര ശസ്ത്രക്രിയയ്ക്കിടെയുള്ള സങ്കീർണതകൾ കാരണം, 2000-ൽ അവരുടെ പിതാവിന്റെ മരണത്തിന് ഏതാനും മണിക്കൂറുകൾക്ക് മുമ്പ് മരിച്ചു. അദ്ദേഹത്തിന് ഖുർഷിദ് എന്ന് പേരുള്ള മറ്റൊരു സഹോദരികൂടിയുണ്ടായിരുന്നു. ഉണ്ടായിരുന്നു.

## അവലംബം


## പുറത്തേക്കുള്ള കണ്ണികൾ

* His website
* 
* 
* His Youtube Handle

വർഗ്ഗം:ഇന്ത്യൻ സംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:തബല വിദ്വാന്മാർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1951-ൽ ജനിച്ചവർ
വർഗ്ഗം:2024ൽ മരിച്ചവർ
വർഗ്ഗം:ഡിസംബർ 15-ന് മരിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
സാക്ഷി (വ്യാകരണം)

ക്രിയക്ക് സഹായകമായി നിൽക്കുന്ന കാരകം ആണ് സാക്ഷി. രാമൻ കൃഷ്ണനോട് പറഞ്ഞു. ഇതിൽ **കൃഷ്ണനോട്** എന്നത് സാക്ഷി .

വിഭാഗം:കാരകങ്ങൾ
സ്വാമി (വ്യാകരണം)

മലയാളവ്യാകരണപ്രകാരം ക്രിയയുടെ ഗുണം ആർക്ക് ലഭിക്കുന്നുവോ അയാൾ സ്വാമി എന്ന് അറിയപ്പെടുന്നു. 

ഉദാ. അമ്മ കുഞ്ഞിന് പാൽ കൊടുത്തു. 

ഇതിൽ **കുഞ്ഞിന്** എന്നത് സ്വാമി.

വിഭാഗം:കാരകങ്ങൾ
അധികരണം (വ്യാകരണം)

മലയാളവ്യാകരണ പ്രകാരം ഏതെങ്കിലും ക്രിയക്ക് ആധാരമായി നിൽക്കുന്ന പദത്തെ അധികരണം എന്നു വിളിക്കുന്നു. 
*ഉദാഹരണം: മാവിൽ മാങ്ങയുണ്ട്. 
ഇതിൽ **മാവിൽ** എന്നതിനെ അധികരണം എന്ന് പറയുന്നു.

വിഭാഗം:കാരകങ്ങൾ
കാരണം (വ്യാകരണം)

മലയാളവ്യാകരണത്തിൽ ഒരു ക്രിയ നടത്തുവാനുള്ള കാരണം, അതാണ് **കാരണം** എന്ന് അറിയപ്പെടുന്നത്. 
 
ഈ വാക്യത്തിൽ *സങ്കടത്തോടെ* എന്നത് കാരണം.

വിഭാഗം:കാരകങ്ങൾ
പുളി (വിവക്ഷകൾ)

*പുളി (രുചി) - പുളിരസം.
*പുളി (മരം) - പുളിമരം
*പുളി (കാലം) - മകരപ്പുളി.
*വാളൻപുളി
*ഇരുമ്പൻപുളി
*കുടംപുളി
*തോടമ്പുളി
*പുളിനെല്ലിക്ക

വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
സകർമ്മകക്രിയ

ഒരു വാക്യത്തിൽ അർത്ഥം പൂർണ്ണമാകുവാൻ കർത്താവിന്റെയും എന്തിലാണോ അതിന്റെ ഫലമുണ്ടാകുന്നത് ഈ രണ്ടിന്റെയും സഹായം ആവശ്യമുണ്ടെങ്കിൽ അത്തരം ക്രിയകളെ **സകർമ്മക ക്രിയ** എന്ന് പറയുന്നു. അതായത് *ആരെ*, അല്ലെങ്കിൽ *എന്തിനെ* എന്ന ചോദ്യത്തിന് ഉത്തരം ആവശ്യമുള്ള ക്രിയകളാണ് സകർമ്മകക്രിയ എന്ന് പറയുന്നത്.

ഉദാഹരണം: *രാമൻ പശുവിനെ അടിച്ചു.* 

ഈ വാക്യത്തിൽ *അടിച്ചു* എന്ന ക്രിയ പൂർണ്ണമാകുന്നത് *പശുവിനെ* എന്ന കർമ്മം ഉള്ളതുകൊണ്ടാണ്. ഇങ്ങനെയുള്ള ക്രിയകളാണ് സകർമ്മക ക്രിയകൾ.

വിഭാഗം:വ്യാകരണം
കേരളീയതാളങ്ങൾ

ചെണ്ട, മദ്ദളം തുടങ്ങിയ കേരളീയവാദ്യോപകരണങ്ങൾക്കും കഥകളിയടക്കമുള്ള കേരളീയകലകളൂം അടിസ്ഥാനമാക്കുന്ന താളങ്ങളെയാണ് കേരളീയതാളങ്ങൾ എന്ന് പറയുന്നത്. ഇവ **ചെമ്പട, പഞ്ചാരി, ചമ്പ, അടന്ത തൃപുട** എന്നിങ്ങനെ അഞ്ച് എണ്ണമാണ്. ഇവക്ക് കർണ്ണാടകസംഗീതത്തിലെ താളങ്ങളുമായി സാദൃശ്യമുണ്ട്‌.

## ചെമ്പട

64ആക്ഷരകാലമുള്ള ഈ താളം കർണ്ണാടകസംഗീതത്തിലെ ആദിതാളത്തിനു തുല്യമാണ്‌.

 വായ്‌ത്താരി: തരികിട തരികിട

## ചമ്പ
അഞ്ചക്ഷരകാലമുള്ള ചമ്പ കർണ്ണാടകസംഗീതസമ്പ്രദായത്തിലെ മിശ്രജാതി ഝമ്പതാളത്തിനു സമാനമാണ്‌.

 വായ്‌ത്താരി: തക തകിട

## പഞ്ചാരി

ആറക്ഷരകാലമുള്ള ഈ താളം കർണ്ണാടകസംഗീതത്തിലെ രൂപകതാളത്തിന്‌ സമാനമാണ്‌.

 വായ്‌ത്താരി: തകിട തകിട
  പഞ്ചാരി താളം 6 അക്ഷരക്കാലങ്ങൾ ഉള്ളതാണ്. അതിൽ തക, തരികിട എന്നിങ്ങനെ യഥാക്രമം 2,4 അക്ഷരക്കാലങ്ങൾ അടങ്ങുന്ന രണ്ട് അംഗങ്ങളാണുള്ളത്. "തകിട,തകിട " എന്ന വായ്ത്താരി ദക്ഷിണേന്ത്യൻ പദ്ധതിയിൽ നിന്നെടുത്തതാവണം. പഞ്ചാരി താളത്തെ "തകതരികിട " എന്ന വായ്ത്താരിയുപയോഗിച്ച് അടയാളപ്പെടുത്തുന്നതാണ് ശരി.

## അടന്ത
കർണാടക സംഗീതത്തിലെ ഖണ്ഡജാതി അടതാളത്തിനു സമാനമായ കേരളീയതാളമാണ് *അടന്ത*. ത്രിപുടതാളം എന്ന പേരിലും അറിയപ്പെടാറുണ്ട്.

കേരളീയ താളമേളങ്ങളിലെല്ലാം അടന്തക്കൂറുകൾ ധാരാളമായി ആലപിച്ചു വരുന്നു. താളരൂപത്തിനാണ് 'കൂറ്' എന്നുപറയുന്നത്. തായമ്പകയിലെ അടന്തക്കൂറുകൾ വിശേഷ പരിഗണന അർഹിക്കുന്നു.  

 വായ്‌ത്താരി: തകിട തകധിമി

## അവലംബം

വർഗ്ഗം:താളങ്ങൾ
മഹാവീരൻ (ഗണിതജ്ഞൻ)

ഋണസംഖ്യകൾ ആദ്യമായി ഉപയോഗിച്ച ഭാരതീയനായ ഗണിതജ്ഞനാണ്‌ **മഹാവീരൻ**. ഭാരതത്തിലെ കർണ്ണാടക സംസ്ഥാനത്തിൽ ജനിച്ച ഇദ്ദേഹത്തിന്റെ ജീവിതത്തെക്കുറിച്ച് കൂടുതൽ വിവരങ്ങൾ ലഭ്യമല്ല. എങ്കിലും 'ഗണിതസാരസംഗ്രഹം' എന്ന കൃതി അദ്ദേഹം രചിച്ചിരിയ്ക്കുന്നത് ഏ.ഡി. 850-ൽ ആണെന്നു കരുതുന്നു. കർണ്ണാടക സംസ്ഥാനം അന്നു വാണിരുന്ന രാഷ്ട്രകൂടരാജാവായിരുന്ന അമോഘവർഷ നൃപതുംഗന്റെ സദസ്യനായിരുന്നു മഹാവീരൻ. 
## സംഭാവനകൾ
ഭാരതീയ ഗണിതശാസ്ത്രജ്ഞന്മാർ എല്ലാം തന്നെ ജ്യോതിശാസ്ത്രത്തിൽ അഗ്രഗണ്യരായിരുന്നു. എന്നാൽ ഇതിനൊരപവാദമാണു മഹാവീരൻ. ജൈനഗണിതജ്ഞരിൽ പ്രമുഖനായ മഹാവീരന്റെ ഗണിതസാരസംഗ്രഹത്തിൽ അങ്കഗണിതവും ബീജഗണിതവും ജ്യാമിതിയും ഉൾപ്പെടുത്തിയിട്ടുണ്ട്. 

പത്തിന്റെ ഘാതങ്ങൾ‌ക്ക് അദ്ദേഹം ഓരോ പേരു നൽകി. താഴെക്കാണുന്ന രീതിയിൽ പത്തിന്റെ ഇരുപത്തിമൂന്നുവരെയുള്ള ഘാതങ്ങൾ അദ്ദേഹം മുന്നോട്ടുവച്ചു.

### ഭിന്നസംഖ്യകൾ
ഭാരതീയർ പൊതുവെ കൈവയ്ക്കാത്ത ഒന്നായിരുന്നു ഏകാംശഭിന്നങ്ങൾ. എന്നാൽ മഹാവീരൻ അവയെപ്പറ്റിയും ചിന്തിച്ചു. ഒരു സംഖ്യയെ ഒരു കൂട്ടം ഏകാംശഭിന്നങ്ങളുടെ തുകയായി എഴുതുന്ന രീതി അദ്ദേഹം മുന്നോട്ടു വച്ചു. ഭിന്നസംഖ്യകളുമായി ബന്ധപ്പെട്ട ക്രിയകളിൽ ല.സാ.ഗു. ഉപയോഗിച്ച ആദ്യ ഗണിതശാസ്ത്രജ്ഞനാണ്‌ മഹാവീരൻ. **നിരുദ്ധം** എന്നാണു ല.സാ.ഗു.വിനെ അദ്ദേഹം വിളിച്ചത്.

പൂജ്യം ഉപയോഗിച്ചുള്ള ഗണിതക്രിയാനിയമങ്ങൾ അദ്ദേഹം ആവിഷ്കരിച്ചു. ഇതിൽ ഒരു നിയമം തെറ്റായിരുന്നു. ഒരു സംഖ്യയെ പൂജ്യം കൊണ്ടു ഹരിച്ചാൽ അതിന്റെ വിലയ്ക്കു വ്യത്യാസം വരുന്നില്ല എന്നതായിരുന്നു ആ നിയമം. 

ക്രമചയം , അപചയം എന്നീ ഗണിതാശയങ്ങളിൽ അദ്ദേഹം തന്റേതായ സംഭാവനകൾ നൽകി.

C(n,r) = n(n-1)(n-2)(n-3)....(n-r+1)/1.2.3.....r  എന്ന സൂത്രവാക്യം ആദ്യമായവതരിപ്പിച്ചത് മഹാവീരനാണു. 

### ജ്യാമിതി
ജ്യാമിതീയരൂപങ്ങളുടെ ഗണിതത്തിൽ അദ്ദേഹം ശ്രദ്ധിച്ചിരുന്നു. ഗോളത്തിന്റെ വ്യാപ്തം കണ്ടുപിടിയ്ക്കുന്നതിനു 9/10 x 2/9 x (d/2)3 എന്ന സൂത്രവാക്യവും അദ്ദേഹത്തിണ്ടെ സംഭാവയാണ്‌. ഈ സൂത്രവാക്യം പരിഗണിക്കുമ്പോൾ പൈയുടെ വില 3.0375 എന്നു വരുന്നു.

## ഗണിതസാരസംഗ്രഹം

ഗണിതസാരസംഗ്രഹം എന്ന കൃതി ഭാരതത്തിൽ ഏറെ പ്രചരിച്ചിരുന്ന ഒന്നായിരുന്നു. മദ്രാസ് സർ‌വ്വകലാശാലയിലെ എം. രംഗാചാര്യ ഇംഗ്ലീഷിൽ ഈ കൃതി വിവർ‌ത്തനം ചെയ്തിട്ടുണ്ട്. മദ്രാസ് സർ‌വ്വകലാശാല തന്നെ ഇത് പ്രസിദ്ധപ്പെടുത്തുകയും ചെയ്തു.

ഗണിതസാരസംഗ്രഹത്തിൽ സംഖ്യകളുടെ ഗുണന ഫലത്തെ സംബന്ധിയ്ക്കുന്ന ഒരു വിശേഷത ശ്രദ്ധിയ്ക്കുക. ഗുണനഫലം ഇടത്തു നിന്നു വായിച്ചലും വലത്തുനിന്നു വായിച്ചാലും(palindrome) വ്യതാസം വരുന്നില്ല.
            
 139 x 109 = 15151
 152207 x 73 = 11111111
 12345679 x 9 = 111111111
 11011011 x 91 = 1002002001
 14287143 x 7 = 100010001

വർഗ്ഗം:പൗരാണിക ഭാരതീയചിന്തകർ
സമൂഹശാസ്ത്രം

മനുഷ്യ സമൂഹത്തെപറ്റിയുള്ള ശാസ്ത്രീയമായ പഠനമാണ്‌ **സമൂഹശാസ്ത്രം** (ഇംഗ്ലീഷിൽ **സോഷ്യോളജി-Sociology**). അത് ഒരു സാമൂഹിക ശാസ്ത്രമാണ്. മനുഷ്യന്റെ സാമൂഹിക പ്രവർത്തനങ്ങളിൽ നിലവിലുള്ള അറിവുകൾ  മെച്ചപ്പെടുത്തുകയും ശാസ്ത്രീയമായ പഠനങ്ങളിലൂടെ അവയെ  വികസിപ്പിക്കുകയും പരിപോഷിപ്പിക്കുകയും ചെയ്യുകയാണ് സമൂഹശാസ്‌ത്രത്തിന്റെ ധർമ്മം. സാമൂഹിക നന്മയ്ക്കായി ഉള്ള വിവിധ പദ്ധതികളിൽ നേരിട്ടു പ്രയോഗിക്കുവാനോ അല്ലെങ്കിൽ വെറും അക്കാദമിക ഉപയോഗത്തിന് മാത്രമായോ സമൂഹശാസ്ത്ര ഗവേഷണ ഫലങ്ങൾ ഉപയോഗിക്കപ്പെടുന്നു. പത്തൊമ്പതാം നൂറ്റാണ്ടിന്റെ മധ്യകാലഘട്ടത്തിലാണ് സമൂഹശാസ്ത്രം ഒരു പഠനശാഖയായി വികസിച്ചത്. ഫ്രഞ്ച് തത്വചിന്തകനായ  ഒഗൂസ്ത് കോംത് (Auguste Comte) സമൂഹശാസ്ത്രത്തിന്റെ പിതാവായി പരിഗണിക്കപ്പെടുന്നു. 

### സമൂഹശാസ്ത്രപഠനത്തിൻറെ പ്രസക്തി
സമൂഹത്തെക്കുറിച്ചു ശാസ്ത്രീയമായി മനസ്സിലാക്കുന്നതിന് ഉപകരിക്കുന്നു. കുടുംബം, വിദ്യാഭ്യാസം, രാഷ്ട്രീയം, സമ്പദ്ഘടന, സർക്കാർ, ആരോഗ്യമേഖല, മതം തുടങ്ങിയ സാമൂഹിക സ്ഥാപനങ്ങളുമായി മനുഷ്യനുള്ള ബന്ധം അപഗ്രഥിക്കാൻ സഹായിക്കുന്നു. സമൂഹത്തിലെ കുറ്റകൃത്യ വാസനകൾ കുറയ്ക്കാൻ പര്യാപ്തമായ അളവുകോലുകൾ നിർണയിക്കാൻ സഹായിക്കുന്നു. സാമൂഹിക പ്രശ്നങ്ങൾ അപഗ്രഥിച്ചു സാംസ്കാരിക അഭിവൃദ്ധി കൈവരിക്കാൻ പ്രേരിപ്പിക്കുന്നു.

## അവലംബം
2 https://www.hsslive.in/2016/02/plus-one-xi-sociology-study-notes.html

3. https://hsslive.co.in/hsslive-plus-one-sociology-notes/ 
വർഗ്ഗം:സാമൂഹ്യശാസ്ത്രം
വർഗ്ഗം:സമൂഹശാസ്ത്രം
അകർമ്മകക്രിയ

വ്യാകരണപ്രകാരം ഒരു വാക്യത്തിൽ കർമ്മത്തിന്റെ അഭാവത്തിൽ ക്രിയയുടെ അർത്ഥം പൂർണ്ണമാണെങ്കിൽ അത്തരം ക്രിയകൾ **അകർമ്മകക്രിയ‍** എന്ന് അറിയപ്പെടുന്നു. 
* ഉദാഹരണം: കുഞ്ഞ് കളിക്കുന്നു.

ഈ വാക്യത്തിൽ കർത്താവ് **കുഞ്ഞും**, ക്രിയ **കളിക്കുന്നു** എന്നതുമാണ്. ഇവിടെ കർമ്മത്തിന്റെ അഭാവത്തിലും വാക്യം പൂർണ്ണമാണ്‌. അതായത് ഇവിടെ *ആരെ*, *എന്തിനെ* എന്ന ചോദ്യത്തിന് ഉത്തരം ആവശ്യമില്ല.

വർഗ്ഗം:വ്യാകരണം
തൽപുരുഷസമാസം

ഉത്തരപദത്തിന് പ്രാധാന്യമുള്ള സമാസമാണ് **തൽപുരുഷസമാസം**. 
ഉദാ: ആനത്തല  

  
*ആനയുടെ* *തല* എന്നീ പദങ്ങൾ ചേർന്നുണ്ടായതാണ് *ആനത്തല*. ഇതിൽ പൂർവ്വപദത്തിലെ *ഉടെ* എന്ന പ്രത്യയം ലോപിച്ച് ഒറ്റപ്പദമായി മാറി

## വിഭക്തികളനുസരിച്ച്
തൽപുരുഷസമാസത്തിൽ പൂർവ്വപദത്തിലെ വിഭക്തികൾ മാറുന്നതിനനുസരിച്ച് പലതായി തിരിക്കാം അവ ഉദാഹരണസഹിതം താഴെ വിവരിക്കുന്നു.

### നിർദ്ദേശിക തൽപുരുഷൻ
പ്രത്യയങ്ങളൊന്നും ചേർക്കാതെ പൂർ‌വ്വപദം നിലകൊള്ളുകയാണെങ്കിൽ അത് നിർദ്ദേശിക.

*കേരളദേശം - കേരളമെന്ന ദേശം
*അശോക ചക്രവർത്തി - അശൊകനെന്ന ചക്രവർത്തി.
*ദാവീദ് രാജാവ് -ദാവീദെന്ന  രാജാവ് 
*രോഹിണി നക്ഷത്രം - രോഹിണിയെന്ന നക്ഷത്രം  
*തിരുവിതാങ്കൂർ രാജവംശം - തിരുവിതാങ്കൂറെന്ന രാജവംശം    

### പ്രതിഗ്രാഹിക തൽപുരുഷൻ
പൂർ‌വ്വപദം ഒരു കർമ്മത്തോടു കൂടി **എ** എന്ന പ്രത്യയം ചേർന്നതാണെങ്കിൽ അത് പ്രതിഗ്രാഹിക.

*മരംകൊത്തി - മരത്തെ കൊത്തുന്ന പക്ഷി.
*മുടിവെട്ട് - മുടിയെ വെട്ടുന്ന ജോലി.
*ജാതിനിർണയം - ജാതിയെ നിർണയിക്കൽ .
*കലാനിരൂപണം - കലയെ നിരൂപിക്കൽ

### സംയോജിക തൽപുരുഷൻ

പൂർ‌വ്വപദത്തോടു കൂടി ഓട് എന്ന പ്രത്യയം ചേർന്നിരിക്കുന്നു.

*ഈശ്വരതുല്യൻ - ഈശ്വരനോട് തുല്യൻ.
*രാക്ഷസതുല്യൻ - രാക്ഷസനോട് തുല്യൻ.

### ഉദ്ദേശിക തൽപുരുഷൻ
ക്ക്, ന്‌  എന്നിവ ചേർന്നാൽ ഉദ്ദേശിക.

*ശീശുഭക്ഷണം - ശിശുവിന്‌ നൽകുന്ന ഭക്ഷണം 
*കാലിത്തീറ്റ - കാലിക്ക് നൽകുന്ന തീറ്റ.

### പ്രയോജിക തൽപുരുഷൻ
ആൽ എന്ന പ്രത്യയം ചേർന്നാൽ പ്രയോജിക.

*സ്വർണ്ണമോതിരം - സ്വർണ്ണത്താൽ ഉള്ള മോതിരം
*സ്വർണ്ണവാൾ - സ്വർണ്ണത്താൽ ഉള്ള വാൾ.

### സംബന്ധിക തൽപുരുഷൻ
ന്റെ, ഉടെ മുതലായ പ്രത്യയങ്ങൾ ചേർന്നാൽ സംബന്ധിക.
*പിതൃസ്വത്ത് - പിതാവിന്റെ സ്വത്ത്.
*രാജകിരീടം - രാജാവിന്റെ കിരീടം.

### ആധാരിക തൽപുരുഷൻ
കൽ, ഇൽ പ്രത്യയങ്ങൾ ചേർന്നാൽ ആധാരിക.

*സംഗീതവാസന - സംഗീതത്തിൽ ഉള്ള വാസന.

## കർമ്മധാരയൻ
സമാനാധികരണമായ വിശേഷണം വിശേഷ്യത്തോട് ചേർന്നുണ്ടാകുന്ന തൽപുരുഷനാണ് കർമധാരയൻ.
ഉദാ: നീലമേഘം – നീലയായ മേഘം
ദിവ്യപ്രഭ – ദിവ്യമായ പ്രഭ

വിഭാഗം:മലയാളവ്യാകരണം
വർഗ്ഗം:സമാസങ്ങൾ
അലങ്കാരം (വിവക്ഷകൾ)

*അലങ്കാരം (തോരണം) - തോരണം അല്ലെങ്കിൽ ചമയം എന്ന അർത്ഥത്തിൽ
*വ്യാകരണത്തിലെ അലങ്കാരങ്ങൾ
*കർണ്ണാടകസംഗീതത്തിലെ സപ്തതാള അലങ്കാരങ്ങൾ
* അണി
ശിഹാബുദ്ദീൻ പൊയ്ത്തുംകടവ്

മലയാളത്തിലെ ഉത്തരാധുനിക ചെറുകഥാകൃത്തുക്കളിലൊരാളാണ് **ശിഹാബുദ്ദീൻ പൊയ്ത്തുംകടവ്**. കവിതകളും, ലേഖനങ്ങളും, ടെലീസീരിയലുകൾക്ക് തിരക്കഥയും രചിക്കാറുണ്ട്.

## ജീവിതരേഖ
1963 ഒക്ടോബർ 29-ന് കണ്ണൂർ ജില്ലയിലെ വളപട്ടണത്ത് പൊയ്ത്തും കടവിൽ ജനിച്ചു.പിതാവ് സി.പി. ഇബ്രാഹിം, മാതാവ്:ഖദീജ. ഹിദായത്തുൽ ഇസ്ലാം എൽ.പി സ്കൂൾ, രാമജയം യു.പി.സ്കൂൾ, വളപട്ടണം ഗവ.സ്കൂൾ, അഴീക്കോട് ഹൈസ്കൂൾ, ബ്രണ്ണൻ കോളേജ് എന്നിവിടങ്ങളിൽ നിന്നായി വിദ്യാഭ്യാസം. ഭാര്യ:നജ്മ. എം.കെ, മക്കൾ:റസൽ, റയ്ഹാൻ, റിയാ റസിയ, സഹീർ. യുണൈറ്റഡ് അറബ് എമിറേറ്റിലെ ദുബൈയിൽ പത്രപ്രവർത്തകനായി കുറച്ചുകാലം ജോലിനോക്കിയ ശിഹാബുദ്ദീൻ ഇപ്പോൾ ചന്ദ്രിക വാരികയുടെ പത്രാധിപരാണ്.

അദ്ദേഹത്തിന്റെ 'തിരഞ്ഞെടുത്ത കഥകൾ'ക്ക് 2007-ലെ കേരള സാഹിത്യ അക്കാഡമി അവാർഡ് ലഭിച്ചിട്ടുണ്ട്. പി. പത്മരാജൻ പുരസ്കാരം, എസ്.ബി.ടി. അവാർഡ്, അബുദാബി മലയാളി സമാജം അവാർഡ്, ശക്തി അവാർഡ് എന്നിവ നേടിയിട്ടുള്ള അദ്ദേഹത്തിന്റെ കഥകൾ വിവിധ സർവ്വകലാശാലകളിൽ പാഠപുസ്തകമായിട്ടുണ്ട്. പി.എൻ മേനോൻ സംവിധാനം നിർവഹിച്ച് ഏഷ്യാനെറ്റ് പ്രക്ഷേപണം ചെയ്ത ആദ്യ മെഗാസീരിയലുകളിലൊന്നായ "കസവി"ന്റെ തിരക്കഥ ശിഹാബുദ്ദീനാണ് എഴുതിയത്.

## കൃതികൾ
*ആർക്കും വേണ്ടാത്ത ഒരു കണ്ണ് (കഥ)
*ഈർച്ച (നോവലെറ്റുകൾ)
*മഞ്ഞുകാലം (കഥകൾ)
*കഥാപാത്രം വീട്ടുമുറ്റത്ത് ( ലേഖന സമാഹാരം)
*തല (കഥകൾ)
*കടൽമരുഭൂമിയിലെ വീട് (കവിതാസമാഹാരം)
*കത്തുന്ന തലയിണ(കഥകൾ)
*നല്ല അയൽക്കാരൻ (നോവലുകൾ)
*ആലിവൈദ്യൻ ( നോവലുകൾ)
*ഈ സ്റ്റേഷനിൽ ഒറ്റക്ക്(മലയാളത്തിലെ ആദ്യത്തെ ഫാന്റ്റസിക്കഥകളുടെ സമാഹാരം)
*മലബാർ എക്സ്പ്രസ്സ്(കഥകൾ)
*ശിഹാബുദ്ദീന്റെ കഥകൾ
*ജീവപര്യന്തം (ഓർമക്കുറിപ്പുകൾ)
* നിലാവിനറിയാം (നോവൽ)
* kaattilekk  pokalle kunje (story)

## പുരസ്കാരങ്ങൾ
*അങ്കണം അവാർഡ്
*അബുദാബി ശക്തി തീയേറ്റേഴ്സ് അവാർഡ്
*കല (ഷാർജ) അവാർഡ്
*അബുദാബി മലയാളിസമാജം അവാർഡ്-(കത്തുന്ന തലയിണ)
*വി.ടി.ഭട്ടതിരിപ്പട് അവാർഡ് (1996)-മഞ്ഞുകാലം
*സ്റ്റേറ്റ് ബാങ്ക് ഓഫ് ട്രാവൻകൂർ പുരസ്കാരം-( കത്തുന്ന തലയിണ)
*കേരള സാഹിത്യ അക്കാദമി അവാർഡ് - 2007
* പത്മരാജൻ പുരസ്കാരം2007

## പഠനങ്ങൾ

*വി.സി. ശ്രീജൻ: ശിഹാബുദീന്റെ  കഥകൾ 
*ടി.ടി. ശ്രീകുമാർ: കഥയിലെ നൈതിക വിചാരണകൾ
. 
## അവലംബം

*പുഴ.കോം ഗ്രന്ഥകാരനെകുറിച്ച പരിചയം 18/09/2009 ന്‌ ശേഖരിച്ചത്
*ഹരിതകം കവിപരിചയം 18/09/2009 ന്‌ ശേഖരിച്ചത്.

വിഭാഗം:മലയാള കഥാകൃത്തുക്കൾ
വിഭാഗം:1963-ൽ ജനിച്ചവർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:അബുദാബി ശക്തി അവാർഡ് ജേതാക്കൾ
വർഗ്ഗം:മലയാളം പത്രപ്രവർത്തകർ
സമാസം

വിഭക്തി പ്രത്യേയങ്ങളോ ബന്ധവാചികളായ മറ്റു പദങ്ങളോ കൂടാതെ പരസ്പര ബന്ധമുള്ള പദങ്ങളെ കോർത്തിണക്കി ഒറ്റ പദമാക്കുന്നതിനെ സമാസം എന്നു പറയുന്നു.

## വർഗ്ഗീകരണം
പദങ്ങളെ സംഹിതചെയ്യുമ്പോൾ സാധാരണയായി വിഭക്തിപ്രത്യയങ്ങൾ, ദ്യോതകങ്ങൾ തുടങ്ങിയവ ലോപിപ്പിക്കുന്നു. ഇവയ്ക്ക് ലുൿസമാസങ്ങളെന്ന്‌ പേർ. ഇവ്വിധം പ്രത്യയം പൂർണ്ണമായും ലോപിക്കാത്ത സമാസമാണ്‌ അലുൿസമാസം (അലുപ്തസമാസം).

### അർത്ഥമനുസരിച്ചുള്ള വർഗ്ഗീകരണം
* തൽപുരുഷൻ - ഉത്തരപദത്തിന്‌ പ്രാധാന്യം. പൂർവ്വോത്തരപദങ്ങൾ അസമാനാധികരണത്തിൽ. വിഗ്രഹിക്കുമ്പോൾ വിഭക്തി പ്രത്യയങ്ങൾ സ്പഷ്ടമാകും എന്നതാണ് തത്പുരുഷ സമാസത്തിന്റെ പ്രത്യേകത
*: ഉദാ: പാക്കുവെട്ടി - പാക്കിനെ വെട്ടുന്നത് എന്ന് വിഗ്രഹിക്കാം. എ എന്ന വിഭക്തി പ്രത്യയം വരുന്നതിനാൽ തത്പുരുഷ സമാസം
* കർമ്മധാരയൻ‍ - ഉത്തരപദത്തിന്‌ പ്രാധാന്യം. പൂർവ്വോത്തരപദങ്ങൾ സമാനാധികരണത്തിൽ. നീലമേഘം എന്ന സമസ്ത പദത്തിൽ നീല പൂർവ്വപദവുo മേഘം ഉത്തരപദവുമാണ്.ഉത്തര പദമായ മേഘത്തെ വിശേഷിപ്പിക്കുന്നതിനായി ചേർത്തിരിക്കുന്ന പദമാണ് നീല. വിശേഷണം നിലയും വിശേഷ്യം മേഘവുമാണ്. വിശേഷണ വിശേഷ്യങ്ങൾ പുർവ്വപദവും ഉത്തരപദവുമായി സമാസിച്ചാൽ അതു കർമ്മധാരയൻ സമാസം.
ഉദാ :- പൂരിതാഭ - പൂരിതമായ ആഭ 
* ദ്വിഗുസമാസം - പൂർ‌വ്വപദം എണ്ണത്തെ സൂചിപ്പിക്കുന്നു.
*: ഉദാ: മുക്കണ്ണൻ, നാന്മുഖൻ, ദശാനനൻ
* അവ്യയീഭാവൻ - നാമത്തോട് നാമമോ അവ്യയമോ ഉപസർഗ്ഗമോ ചേർന്ന് ക്രിയയെ വിശേഷിപ്പിക്കുന്നു.                                                         
*: ഉദാ : അനുദിനം,  സസ്നേഹം 
* ദ്വന്ദ്വൻ - പൂർ‌വ്വപദത്തിനും ഉത്തരപദത്തിനും തുല്യപ്രാധാന്യം. പൂർവ്വോത്തരപദങ്ങൾ സമാനാധികരണത്തിൽ.
*: ഉദാ: കൈകാലുകൾ ,രാമകൃഷ്ണൻമാർ, മാതാപിതാക്കൾ
* ബഹുവ്രീഹി - ഇരുപദങ്ങൾക്കും പ്രാധാന്യമില്ല; മറ്റൊന്നിന് പ്രാധാന്യം. പൂർവ്വോത്തരപദങ്ങൾ സമാനാധികരണത്തിൽ. ഒന്നിലധികം പദങ്ങൾ ചേർന്നു് ഒരു പദമുണ്ടാകുമ്പോൾ മൂലപദങ്ങളിൽനിന്നും വിഭിന്നമായ ഒരു അർത്ഥത്തിനു പ്രാധാന്യം വരുന്ന സമാ‍സം ആണു് **ബഹുവ്രീഹി**. പൂർവ്വപദത്തിനോ ഉത്തരപദത്തിനോ പ്രാധാന്യം ഇല്ലാത്ത സമാസമാണിത്. ഇതിൽ പ്രാധാന്യം എന്തിനെയാണോ, ഏതിനെയാണോ ഉദ്ദേശിച്ചിരിക്കുന്നത് അതിനാണ്. ഇത്തരം സമാസങ്ങളെ ബഹുവ്രീഹി സമാസം എന്ന് പറയുന്നു. പലപ്പോഴും വിശേഷണങ്ങളായാണ് ഈ സമാസം ഉപയോഗിക്കപ്പെടുന്നത്.
*: ഉദാ: ചെന്താമരക്കണ്ണൻ ചെന്താമര പോലെ കണ്ണുള്ളവൻ എന്നാണ് പിരിച്ചുപറയുമ്പോൾ കിട്ടുന്നത്. ഇവിടെ ചെന്താമരക്കും കണ്ണിനും പ്രാധാന്യം ഇല്ല. ആർക്കാണോ ഇത്തരം കണ്ണുള്ളത് അയാൾക്കാണ് ഇതിൽ പ്രാധാന്യം. അതുവഴി അദ്ദേഹത്തിന് വിശേഷണവുമായി ഈ പദം മാറുന്നു.
*:ബഹുവ്രീഹി: ബഹു = വളരെ, വ്രീഹി = നെല്ല്, ബഹുവ്രീഹി = വളരെ നെല്ലു വിളയുന്ന സ്ഥലം.
*:സ്ഥിരബുദ്ധി: സ്ഥിര = ഉറച്ച, സ്ഥിരബുദ്ധി = ഉറച്ച ബുദ്ധിയുള്ളവൻ.
*:പങ്കജാക്ഷി: പങ്കജം = താമര, അക്ഷി = കണ്ണു്, പങ്കജാക്ഷി = താമരയിതൾ പോലെയുള്ള കണ്ണുകളുള്ളവൾ, സുന്ദരി.

### രൂപമനുസരിച്ചുള്ള വർഗ്ഗീകരണം
#### നാമത്തോട് നാമം
#### ക്രിയയോട് നാമം
#### ക്രിയയോട് ക്രിയ
#### നാമത്തോട് ക്രിയ

## സമാസം

## ഇവ കൂടി കാണുക
*സന്ധി
*വ്യുല്പാദനം
*പദരൂപവത്കരണം
* വിഭക്തി
മേതിൽ രാധാകൃഷ്ണൻ

മലയാള ആധുനിക ചെറുകഥാകൃത്തുക്കളിൽ പ്രമുഖനാണ് **മേതിൽ രാധാകൃഷ്ണൻ**(24 ജൂലൈ 1944).

## ജീവിതരേഖ
കേരളത്തിലെ പാലക്കാട് ജനിച്ചു.ഉപരിവിദ്യാഭ്യാസം ചിറ്റൂർ ഗവണ്മെന്റ് കോളേജിലും,തൃശ്ശൂർ കേരളവർമ്മ കോളേജിലും.നോർവീജിയൻഷിപ്പിങ് സ്ഥാപനത്തിലെ കമ്പ്യൂട്ടർ വിഭാഗത്തിന്റെ അധിപനായും,നെസ്റ്റ് സോഫ്റ്റ്‌വേർ യു.എസ്.എ യുടെ ചെന്നൈ ശാഖയിൽ സീനിയർ സാങ്കേതികലേഖകനായും പ്രവർത്തിച്ചു.ന്യൂ ഇൻഡ്യൻ എക്സ്പ്രസിലും പ്രവർത്തിച്ചിട്ടുണ്ട്. ജന്തുസ്വഭാവശാസ്ത്രം സംബന്ധീച്ച സ്വനിരീക്ഷണങ്ങൾ ബ്രിട്ടനിലെ എന്റമോളജിക്കൽ സൊസൈറ്റിയുടെ ആനുകാലികങ്ങളിൽ പ്രസിദ്ധീകരിച്ചിട്ടുണ്ട്. മാധ്യമം ആഴ്ചപ്പതിപ്പിലെ അദ്ദേഹത്തിന്റെ "മൂന്നുവര" എന്ന ഉപന്യാസ പരമ്പര വായനക്കാരുടെ ശ്രദ്ധനേടുകയുണ്ടായി. 2014ൽ കേരള സാഹിത്യ അക്കാദമിയുടെ സമഗ്ര സംഭാവന പുരസ്കാരം ലഭിച്ചെങ്കിലും " സമ്മാനം നൽകാൻ സാഹിത്യം ഒരു സ്‌പോർട്‌സ് അല്ല. രണ്ടും രണ്ടു ലോകമാണ്. സാഹിത്യ അക്കാദമിക്ക് ശരിയായ എഴുത്തുകാരനെ തിരിച്ചറിയാൻ കഴിവുണ്ടോയെന്ന സംശയമുണ്ടെന്ന് " പ്രതികരിച്ച് പുരസ്കാരം നിരസിച്ചു.

## പുസ്തകങ്ങൾ
## നോവൽ
*സൂര്യവംശം(1970)
*ബ്രാ(1974)
*ചുവന്ന വിദൂഷകരുടെ അഞ്ചാം പത്തി
*ലൈംഗികതയെക്കുറിച്ച് ഒരുപന്യാസം
*ഹിച്ച്‌കോക്കിന്റെ ഇടപെടൽ

## കഥകൾ
*ഡിലൻ തോമസിന്റെ പന്ത്
*സംഗീതം ഒരു സമയകലയാണ്
*നായകന്മാർ ശവപേടകങ്ങളിൽ
*മേതിൽ രാധാകൃഷ്ണന്റെ കഥകൾ

## കവിതകൾ
*ഭൂമിയേയും മരണത്തേയും കുറിച്ച്
*പെൻഗ്വിൻ

## അവലംബം
മേതിലിനെ കുറിച്ച്

## പുറം കണ്ണി

*മേതിലിന്റെ ബ്ലോഗ് 
*Author's Profile for Maythil Radhakrishnan
*Surreal Seduction: Hitchcock shares space with Eliot as imagination goes global

വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളം നോവലെഴുത്തുകാർ
വർഗ്ഗം:മലയാളകവികൾ
വർഗ്ഗം:1944-ൽ ജനിച്ചവർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ഇന്ത്യൻ പതാക നിയമം

ഇന്ത്യയുടെ ദേശീയപതാക ഉപയോഗിക്കുന്നതു സംബന്ധിച്ച നിയമാവലിയാണ്‌ **ഇന്ത്യൻ പതാകനിയമം** എന്നറിയപ്പെടുന്നത്. ഇന്ത്യയുടെ ദേശീയ പതാക രൂപകല്‌പന ചെയ്തത് പിംഗലി വെങ്കയ്യ ആണ് . പതാക ഖാദി കൊണ്ട് മാത്രമേ നിർമ്മിക്കാവൂ എന്ന്  പതാകയുടെ ഔദ്യോഗിക നിയമങ്ങൾ അനുശാസിക്കുന്നു. പതാകയുടെ പ്രദർശനവും ഉപയോഗവും  **ഇന്ത്യൻ പതാക നിയമം** ഉപയോഗിച്ച് കർശനമായി നടപ്പാക്കപ്പെടുന്നു. പതാക ഉയർത്തുന്നതിനും കെട്ടുന്ന രീതികൾക്കു പോലും ഈ നിയമങ്ങൾ ബാധകമാണ്‌.

## പുറത്തേയ്ക്കുള്ള കണ്ണികൾ
* FACT SHEET : FLAG CODE OF INDIA, 2002
*Additional information on the court case

## അവലംബം
ബ്ലഡ്‌ഹൗണ്ട്

മണം പിടിക്കാനുള്ള കഴിവ് ഏറ്റവും കൂടുതലുള്ള നായ ജനുസ്സാണ് **ബ്ലഡ്ഹൗണ്ട്**. കാണാതായവരെ കണ്ടുപിടിക്കുന്നതിനും കുറ്റവാളികളെ പിന്തുടരുന്നതിനും വളരെയേറെ ബ്ലഡ്‌ഹൗണ്ടുകളെ ലോകമെമ്പാടും ഉപയോഗിച്ചു വരുന്നു. അതിശക്തമായ ഘ്രാണശക്തിയും മണം പിടിച്ച് ഇരയെ പിന്തുടരാനുള്ള അടങ്ങാത്ത ത്വരയും ഇവയെ ഒന്നാന്തരം പൊലീസ് നായ്ക്കളാക്കുന്നു.
## ശരീരശാസ്ത്രം
വലിയ ജനുസ്സ് നായകളിൽ ഒന്നാണ് ബ്ലഡ്‌ഹൗൺട്. ബ്ലഡ്‌ഹൗണ്ടുകൾക്ക് 36 മുതൽ 50 കിലോഗ്രാം വരെ ഭാരവും 23 മുതൽ 27 ഇഞ്ച് വരെ ഉയരവും ഉണ്ടാകും. കറുപ്പ്-ടാൻ,ലിവർ-ടാൻ, ചുവപ്പ് എന്നീ നിറങ്ങളാണ് അംഗീകൃതം.

## പെരുമാറ്റം
left|thumb|100px|ബ്ലഡ്‌ഹൗണ്ടുകളുടെ മുഖത്തിന്റെ ആകൃതി എപ്പോഴും വിഷമിച്ചിരിക്കുന്നതുപോലെയാണ്.
മുഖത്തിന്റെ ആകൃതി കണ്ടാൽ എപ്പോഴും വിഷമിച്ചിരിക്കുകയാണെന്ന് തോന്നുമെങ്കിലും ബ്ലഡ്‌ഹൗണ്ടുകൾ വളരെ സന്തോഷഭരിതരും സ്നേഹസമ്പന്നരുമാണ്. പക്ഷെ ഏതെങ്കിലും മണത്തിൽ ആകൃഷ്ടരായാൽ ഇവയെ നിയന്ത്രിക്കാൻ ബുദ്ധിമുട്ടാണ് ഇച്ഛാശക്തി കൂടുതലുള്ള ഈ ജനുസ്സ് യജമാനനെ അനുസരിക്കുന്നതിനേക്കാൾ തന്നെ ആകൃഷ്ടനാക്കിയ മണത്തിന്റെ ഉറവിടം കണ്ടെത്താനായിരിക്കും ശ്രമിക്കുക.
ദേശീയപതാക

[200px|thumb|[ഇന്ത്യയുടെ ദേശീയപതാക]]
ഒരു രാജ്യത്തെ പ്രതിനിധീകരിക്കുന്ന പതാകയെ ആ രാജ്യത്തിന്റെ **ദേശീയപതാക** എന്നു വിളിക്കുന്നു. ദേശീയപതാക ശരിയായ രീതിയിൽ കൈകാര്യം ചെയ്യുന്നതിനുള്ള നിയമങ്ങൾ പല രാജ്യങ്ങളിലും നിലവിലുണ്ട്. സാധാരണ ദേശീയപതാക ഉയർത്താനുള്ള അവകാശം ആ രാജ്യത്തെ ഭരണകൂടത്തിനാണെങ്കിലും സാധാരണ പൗരന്മാർക്കും അതുയർത്താവുന്നതാണ്‌.

ചിലരാജ്യങ്ങളിൽ ദേശീയപതാക എല്ലാവർക്കും ഉയർത്താനുള്ള അവകാശം ചില പ്രത്യേക ദിനങ്ങളിൽ മാത്രമേ ഉള്ളു. കരയിലും കടലിലും ഉയർത്താനായി ചിലരാജ്യങ്ങൾ വ്യത്യസ്തതരം പതാകകൾ ഉപയോഗിക്കുന്നു.
## വിവിധ രാജ്യങ്ങളുടെ ദേശീയപതാകകൾ

Image:Flag of Saudi Arabia.svg|സൗദി അറേബ്യ
Image:Flag of Nepal.svg|നേപ്പാൾ
ചിത്രം:Flag of Iran.svg|ഇറാൻ
ചിത്രം:Flag of the People's Republic of China.svg|ചൈന
ചിത്രം:Flag of Iraq.svg|ഇറാക്ക്
ചിത്രം:Flag of the United States.svg|അമേരിക്ക
ചിത്രം:Flag of Bangladesh.svg|ബംഗ്ലാദേശ്
ചിത്രം:Flag of Italy.svg|ഇറ്റലി


## ഇതും കാണുക
* പരമാധികാര രാഷ്ട്രങ്ങളുടെ ദേശീയപതാകകളുടെ ചിത്രസഞ്ചയം
* ഇന്ത്യയുടെ ദേശീയപതാക

വർഗ്ഗം:ദേശീയ പതാകകൾ
മൾട്ടി ലെവൽ മാർക്കറ്റിംഗ്

ഒരു പ്രത്യേക തരം വിപണനരീതിയാണ് **മൾട്ടി ലെവൽ മാർക്കറ്റിംഗ്** (multi-level marketing അഥവാ **MLM**). ഈ വിപണനരീതി  നെറ്റ്‌വർക്ക് മാർക്കറ്റിംഗ്', റെഫറൽ മാർക്കറ്റിംഗ്, എന്നിങ്ങനെ അറിയപ്പെടുന്നു. വിൽപ്പനസംഘത്തിൽപ്പെട്ട ഒരോ അംഗവും (സിംഗിൾ ലെവൽ മാർക്കറ്റിങ്ങിൽ നിന്ന് വ്യത്യസ്തമായി) താൻ നേരിട്ട് വിൽക്കുന്ന ഉത്പന്നങ്ങളുടെ പ്രതിഫലത്തിന് പുറമേ താൻ മുഖാന്തരം ഈ വിൽപ്പനാശ്രംഖലയിലേക്ക് ചേർക്കപ്പെട്ട മറ്റ് സംഘാംഗങ്ങളുടെ പ്രതിഫലത്തിന്റെയും ഒരു ഭാഗത്തിന് അർഹനാകപ്പെടുന്ന പല തട്ടിലുള്ള പ്രതിഫലശ്രേണി ഈ  സമ്പ്രദായത്തിന്റെ ഒരു പ്രത്യേകതയാണ്.

മുൻപരിചയം വഴിയോ പുതുതായി സ്ഥാപിക്കപ്പെടുന്ന പരിചയം വഴിയോ അതുമല്ലങ്കിൽ പൊതു സുഹൃത്തുക്കളുടെ ശുപാർശകൾ വഴിയോ ഉപഭോക്താക്കളെ കണ്ടെത്തി നേരിട്ട് ഉത്പന്നങ്ങൾ വിൽക്കുന്ന ഒരു രീതിയാണ് മൾട്ടി ലെവൽ മാർക്കറ്റിംഗ് അംഗങ്ങൾ പിന്തുടരുന്നത്. എന്നാൽ മൾട്ടി ലെവൽ മാർക്കറ്റിങ്ങിനെ *നേരിട്ടുള്ള വിൽപ്പന (direct selling)* സമ്പ്രദായത്തിന്റെ പര്യായമെന്ന് വിശേഷിപ്പിക്കുന്നത് പൂർണ്ണമായും ശരിയല്ല. ഇതു നേരിട്ടുള്ള നേരിട്ടുള്ള വിൽപ്പന സമ്പ്രദായത്തിന്റെ ഒരു രൂപം മാത്രമാണ്.

മൾട്ടി ലെവൽ മാർക്കറ്റിംഗ് കമ്പനികൾ നിരന്തരമായ വിമർശനങ്ങൾക്കും അടിയ്കടിയുള്ള നിയമനടപടികൾക്കും വിധേയമാകാറുണ്ട്.  നിയമപരമല്ലാത്ത പിരമിഡൽ പദ്ധതികളോട് സാദൃശ്യമുള്ള ഇവരുടെ വിപണനശൈലി, നിലവിലുള്ള വിൽപ്പനാ സാധ്യതകളേക്കാളധികം ആളുകളെ അധോതല ശ്രേണിയിലേക്ക് അംഗങ്ങളാക്കുന്നത്, മറ്റു മേഖലകളെക്കാളും ഉയർന്ന രീതിയിലുള്ള വരുമാനവും തുടങ്ങിയവ. **<u>എന്നാൽ ഇവ അടിസ്ഥാനരഹിത ആരോപണങ്ങളാണെന്നും  നിയമവിധേയമായ ശൈലികൾ മാത്രം അടിസ്ഥാനപ്പെടുത്തിയ വിപണനരീതിയാണിതെന്നും കൃത്യമായി മനസ്സിലാക്കാവുന്നതാണ്.</u>**

2016 ഇന്ത്യയിൽ യാതൊരു വിധ നിയമസാധുതകളും ഇല്ലായിരുന്നു, എന്നാൽ 2016 നു ശേഷം നിരവധി മാറ്റങ്ങൾ ഈ മേഖലയിൽ ഉണ്ടായി. കേന്ദ്ര സർക്കാർ പുതിയ രൂപ രേഖ കൊണ്ട് വന്നു. അത് പ്രകാരം ഓരോ സംസാഥാനവും രൂപരേഖ അനുസരിച്ചുള്ള കാര്യങ്ങൾ ചെയ്യണം എന്നായിരുന്നു. അത് ആദ്യം നടപ്പിലാക്കിയത് കേരളമാണ്.  2021 ൽ ഡയറക്ട് സെല്ലിങ് മേഖലയിൽ റൂൾ വന്നു. **ഇന്ന് ഇന്ത്യയിൽ ഡയറക്ട് സെല്ലിംഗ് ബിസിനസ്സിന്റെ ചരിത്രം പറയുന്ന ഒരു പുസ്തകം മാത്രമേ ലഭ്യമായുള്ളൂ**, മലയാളത്തിൽ ആണ് ലഭ്യമായിരിക്കുന്നത്. **[https://www.amazon.in/Multi-Level-Marketing-Vijayathilekkulla-Vazhikatti/dp/B0CGGBB3NB/ref=sr_1_3?crid=M5W1UHW2T1UA&dib=eyJ2IjoiMSJ9.lHK2gYEsngsU03i2_qLh4ED2zi-Zbm4Yhq6mcUyRpGlbjr5UWwP9v3nHbfXzXzR7P3bYcQ5_Ki7c7iXs3jxsb8nnTTGLJ7NGnqMQZLSvw9KDSOMc4TYbYiEk4PAff5E1geb65GjseSfJOewJBZi3Q7YsgdY5nISyKQ4hGOt7x5CWGAZNhiWhGP_2MX6gMZrZPSZOvF6bsqkHVyVGwaeLfCPHvwGJg4822CabwMPnhNI.9iSt_A2GuvK68-fdVIhCfhSnLRcHLg55TLA8CQ22Uc8&dib_tag=se&keywords=multi+level+marketing+book&qid=1737165132&sprefix=multi+level+mark%2Caps%2C221&sr=8-3 "മൾട്ടി ലെവൽ മാർക്കറ്റിങ് വിജയത്തിലേക്കുള്ള വഴികാട്ടി"]** ഈ പുസ്തകത്തിൽ വളരെ കൃത്യമായി തന്നെ കാര്യങ്ങൾ നൽകിയിട്ടുണ്ട്
സന്തോഷ് ഏച്ചിക്കാനം

മലയാളത്തിലെ ഉത്തരാധുനിക ചെറുകഥാകൃത്തുക്കളിൽ ഒരാളാണ്‌ **സന്തോഷ് ഏച്ചിക്കാനം**. ചെറുകഥാ രചനക്കു പുറമേ സിനിമ, സീരിയൽ രംഗത്തും പ്രവർത്തിക്കുന്നു. ചെറുകഥാസമാഹാരത്തിനുള്ള 2008-ലെ കേരളസാഹിത്യ അക്കാദമി പുരസ്കാരം അങ്ങനെ നിരവധി പുരസ്കാരങ്ങൾ നേടിയിട്ടുണ്ട്.

## ജീവിതരേഖ
കാസർഗോഡ് ജില്ലയിലെ ഏച്ചിക്കാനത്ത് 1971-ൽ ജനനം. അച്ഛൻ എ.സി. ചന്ദ്രൻ നായർ, അമ്മ കെ ശ്യാമള. മലയാളത്തിൽ ബിരുദവും കേരള പ്രസ് അക്കാദമിയിൽ നിന്ന് 
പത്രപ്രവർത്തനത്തിൽ ബിരുദാനന്തര ഡിപ്ലോമയും നേടിയിട്ടുണ്ട്. ഭാര്യ: ജൽസ മേനോൻ മകൻ: മഹാദേവൻ.

## അറസ്റ്റ്
പിന്നാക്കവിഭാഗ സമുദായത്തെ അപകീർത്തിപ്പെടുത്തുംവിധം സംസാരിച്ചുവെന്നാരോപിച്ച് നൽകിയ പരാതിയിൽ 2018ൽ ഇദ്ദേഹത്തെ അറസ്റ്റ് ചെയ്തിരുന്നു. മാവിലൻ സമുദായത്തിൽപ്പെട്ട തന്നെയും കുടുംബത്തെയും ആക്ഷേപിക്കുന്ന തരത്തിൽ സംസാരിച്ചുവെന്നായിരുന്നു പരാതി. കോട്ടയത്തെ ഒരു പുസ്തക പ്രസാധകർ നടത്തിയ കൂട്ടായ്മയിൽ നടത്തിയ ചർച്ചയ്ക്കിടെ ഉണ്ടായ സംഭാഷണ ശകലമാണ് പരാതിക്കിടയാക്കിയത്.

## പ്രസിദ്ധീകരിച്ച പുസ്തകങ്ങൾ
*ഒറ്റവാതിൽ
*കൊമാല
*നരനായും പറവയായും
*കഥാപാത്രങ്ങളും പങ്കെടുത്തവരും
*ഒരു ചിത്രകഥയിലെ നായാട്ടുകാർ
*മംഗല്യം തന്തു നാൻ ദേന
*എൻമകജെ പഠനങ്ങൾ
*കഥകൾ
*ശ്വാസം
*ബിരിയാണി
* ഒരു പിടി ഗോതമ്പ്

## തിരക്കഥ
*നവംബർ റെയ്ൻ
*നിദ്ര
*ബാച്ച്‌ലർ പാർട്ടി
*അന്നയും റസൂലും
*ഞാൻ സ്റ്റീവ് ലോപ്പസ് 

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം(2008) - *കൊമാല*
*കേരള സ്റ്റേറ്റ് ലൈബ്രറി കൗൺസിൽ സാഹിത്യപുരസ്‌കാരം(2010) - *കൊമാല*
*കാരൂർ ജന്മശതാബ്ദി പുരസ്കാരം
*പ്രവാസി ബഷീർ പുരസ്കാരം
*അബുദാബി ശക്തി അവാർഡ്
*ചെറുകാട് അവാർഡ്
*വി.പി. ശിവകുമാർ കേളി അവാർഡ്
*അങ്കണം ഇ.പി സുഷമ എൻഡോവ്‌മെന്റ്
*പത്മരാജൻ പുരസ്കാരം
*തോമസ് മുണ്ടശ്ശേരി കഥാപുരസ്കാരം
*കൊൽക്കത്ത ഭാഷാ സാഹിത്യപരിഷത്ത് അവാർഡ്
*ഡൽഹി കഥാ അവാർഡ്
*പത്മപ്രഭ പുരസ്കരം

## അവലംബം


വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ചെറുകാട് അവാർഡ് ജേതാക്കൾ
വർഗ്ഗം:അബുദാബി ശക്തി അവാർഡ് ജേതാക്കൾ
ഓംകാർനാഥ് ഠാക്കൂർ

പ്രശസ്ത സംഗീതജ്ഞനായ **പണ്ഡിറ്റ് ഓംകാർനാഥ് ഠാക്കൂർ** 1897 ജൂൺ 24-ന് ജനിച്ചു. പതിനാലാം വയസ്സിൽ ഓംകാർനാഥ് ഗന്ധർവ്വ മഹാവിദ്യാലയത്തിൽ ചേർന്നു. അഞ്ച് കൊല്ലം കഴിഞ്ഞപ്പോൾ ആ വിദ്യാലയത്തിൻറെ പ്രിൻസിപ്പാളായി നിയമനം കിട്ടി. 1940-ൽ സംഗീത പ്രഭാകർ അവാർഡ് ലഭിച്ചു. 1950-ൽ ബനാറസ് ഹിന്ദു സർവകലാശാലയിലെ പ്രഥമ ഡീൻ ആയി.  1955-ൽ അദ്ദേഹത്തിൻ പത്മശ്രീ പുരസ്കാരം ലഭിച്ചു.
## സംഭാവനകൾ
സംഗീതാഞ്ജലി പരമ്പര, പ്രണവഭാരതി തുടങ്ങി സംഗീത സംബന്ധമായ നിരവധി പ്രബന്ധങ്ങൾ സംഭാവന നൽകിയിട്ടുണ്ട്. ബനാറസ് ഹിന്ദു സർവകലാശാലയിലെ **ശ്രീ കലാ സംഗീത ഭാരതിയാണ്‌‍** അദ്ദേഹത്തിൻറെ മറ്റൊരു സംഭാവന. 
## ശിഷ്യർ
ഡോ.പ്രേമലതാ ശർമ്മ, യശ്വന്തറായ് പുരോഹിത്, ബൽവന്ത് റായ് ഭട്ട്, കനക റായ് ത്രിവേദി, ശിവകുമാർ ശുക്ല, ഫിറോജ് കെ. ദസ്തുർ തുടങ്ങിയവരാണ് ഓംകാർനാഥിൻറെ പ്രതിഭാശാലികളായ ശിഷ്യന്മാർ.
## രാഷ്ട്രീയ രംഗത്ത്
ഗാന്ധിജി നേതൃത്വം കൊടുത്ത നിസ്സഹകരണ പ്രസ്ഥാനവുമായും അദ്ദേഹം  സഹകരിയ്ക്കുകയുണ്ടായി. കൂടാതെ ഭറൂച്ചിലെ ഇന്ത്യൻ നാഷണൽ കോൺഗ്രസ്സിന്റെ പ്രാദേശികാദ്ധ്യക്ഷനും ആയിരുന്നു അദ്ദേഹം.
## അവലംബം

## പുറത്തേക്കുള്ള കണ്ണികൾ
*http://music.calarts.edu/~bansuri/pages/omkarnath.html 

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1897-ൽ ജനിച്ചവർ
വർഗ്ഗം:1967-ൽ മരിച്ചവർ
ഇലത്താളം

കേരളത്തിന്റെ തനതായ ഒരു വാദ്യോപകരണമാണ് **ഇലത്താളം** . ഇത് **കൈമണി** എന്നും അറിയപ്പെടുന്നു.  കേരളത്തിലെ അനുഷ്ഠാനകലകളിൽ ഉപയോഗിച്ചു വരുന്ന ഒരു വാദ്യോപകരണമാണിത്. പതിനെട്ടു വാദ്യങ്ങളിൽ ഒന്നാണ് ഇലത്താളം. ചെണ്ട, മദ്ദളം, തിമില എന്നീ വാദ്യോപകരണങ്ങൾക്കൊപ്പം ഇലത്താളം ഉപയോഗിച്ചുവരുന്നു. ഓടു കൊണ്ട് വൃത്താകൃതിയിൽ വാർത്തുണ്ടാക്കുന്ന ഒരുതരം ഘന വാദ്യമാണ് ഇത്. ഏകദേശം രണ്ടു കിലോ ഭാരമുണ്ടാവും. ഇലത്താളത്തിന്റെ ചെറിയ രൂപം മാർഗ്ഗംകളി പോലുള്ള രംഗകലകളിൽ ഉപയോഗിക്കുന്നുണ്ട്.

ഇലത്താളത്തിൻറെ നടുവിലുള്ള കുഴിയിലൂടെ ചരടു കോർത്ത് വളയങ്ങൾ ചരടിൽ പിടിപ്പിക്കും. രണ്ടിലത്താളങ്ങളുടെയും ചരടുകൾ കൈക്കൊണ്ട് ശക്തമായി പിടിച്ച് അവ പരസ്പരം കൂട്ടി മുട്ടിച്ചാണ് താളം സൃഷ്ടിക്കുന്നത്.
ക്ഷേത്ര വാദ്യങ്ങളിൽ പ്രഥമ സ്ഥാനം ഇലത്താളത്തിനുണ്ട്. ഇതോടൊപ്പം മറ്റു കലകൾക്കും ഇലത്താളം ഉപയോഗിക്കും. കഥകളി പോലുള്ള കേരളത്തിലെ ക്ഷേത്രകലകളിൽ ഇലത്താളം ഒരു അവിഭാജ്യ ഘടകമാണ്. തായമ്പകയിലും മറ്റു ചെണ്ടമേളങ്ങളിലും, പഞ്ചവാദ്യത്തിലും മേളക്കൊഴുപ്പിനു വേണ്ടി ഇലത്താളം ഉപയോഗിച്ചു വരുന്നു.

**ചരിത്രം:** കേരളത്തിലെ തൃശ്ശൂർ ജില്ലയിൽ കടവല്ലൂർ  ശ്രീരാമസ്വാമി ക്ഷേത്രത്തിലേക്ക്  സേവനങ്ങൾക്കായി കർണ്ണാടകത്തിൽ നിന്ന് കടവല്ലൂർ ദേശത്തിലേക്ക് ത്വഷ്ടബ്രഹ്മർ എന്ന വിശ്വകർമ്മ വിഭാഗത്തിൽപ്പെടുന്ന കറുപ്പൻറെ കുടുംബത്തെ രാജാവ് കൊണ്ടുവന്നു. ഈ കറുപ്പൻ എന്ന വ്യക്തിയാണ് ഇലത്താളം ആദ്യമായി നിർമ്മിച്ചത്. കർണ്ണാടകത്തിൽ നിന്ന് വന്നവർ എന്ന അർത്ഥത്തിൽ കമ്മാളന്മാർ എന്ന പേര് ഇവർക്ക് പിന്നീട് വന്നുചേർന്നു. ഓട് സംബന്ധമായ നിർമ്മാണം ആയിരുന്നു ഇവരുടെ ആദ്യകാല കുലത്തൊഴിൽ. ഇലത്താളത്തിൻറെ ഇന്ന് കാണുന്ന രൂപം ആദ്യമായി നിർമ്മിച്ചത് പത്തൊൻപതാം നൂറ്റാണ്ടിന്റെ ആദ്യമാണെന്ന് കരുതപ്പെടുന്നു. കൊപ്പറമ്പത്ത് കറുപ്പൻറെ മക്കളായ കുമാരനും രാധാകൃഷ്ണനുമാണ് ഇന്നത്തെ തലമുറയിൽ ഇലത്താളം നിർമ്മിക്കുന്നവർ. ഏകദേശം അയ്യായിരം രൂപയ്ക്കടുത്താണ് 2025-ൽ ഇലത്താളത്തിൻറെ വില വരുന്നത്. താമരയിലയിൽ നിന്നാണ് ഇലത്താളം എന്ന പേര് വന്നത്.

https://www.facebook.com/share/v/15P3xFr8ie/

## പേരിന്റെ പിന്നിൽ
താമരയിലയുടെ ആകൃതിയാണ് ഇതിനുള്ളത്. അതുകൊണ്ടാണ് ഇലത്താളം എന്ന പേരുണ്ടായത്.

## പ്രസിദ്ധരായ ഇലത്താളം കലാകാരന്മാർ
* തറയിൽ ശങ്കരപ്പിള്ള 
*തങ്കുമാരാർ.
*ചേലക്കര കുട്ടപ്പൻ 
*ചേലക്കര ഉണ്ണികൃഷ്ണൻ
*ചേലക്കര ഗോപി 
*മണിയാംപറമ്പിൽ മണി
*ചേലക്കര സൂര്യൻ
*പൂക്കോട് ശശി
*ചേലക്കര രാമൻ കുട്ടി 
*ചേലക്കര ജയൻ 
*എം.പി.വിജയൻ
*താഴത്തേടത്ത് മുരളി
*തലനാട് ഹരി
*പാഞ്ഞാൾ വേലുക്കുട്ടി 
*രാജീവ് പി നായർ നാരായമംഗലം
*വെള്ളിനേഴി വിജയൻ
*വിനോദ് ചേലക്കര (കുവൈറ്റ്)
*ചേലക്കര മണികണ്ഠൻ 
*ചേലക്കര പ്രദീപ്‌ 
*ഉണ്ണികൃഷ്ണൻ അയ്യരുതൊടി പുലാക്കാട് (കേളി വാദ്യകല:  കുവൈറ്റ്‌ )
*തൃക്കപുരം സനോജ് 

## ചിത്രശാല

ചിത്രം:പഞ്ചവാദ്യം.jpg|പഞ്ചവാദ്യത്തിലെ അവിഭാജ്യഘടകമാൺ ഇലത്താളം
File:Elathalam_-_ഇലത്താളം_02.JPG|ഇലത്താളം
File:Elathalam_-_ഇലത്താളം_01.JPG|ഇലത്താളം


## അവലംബം
അവ്യയീഭാവസമാസം

സമസ്തപദത്തിലെ പൂർവ്വപദം ഒരു അവ്യയം ആണെങ്കിൽ അതിനെ അവ്യയീഭവസമാസം എന്നു വിളിക്കുന്നു. സംസ്കൃതത്തിലാണ് ഈ സമാസം അധികം കാണുന്നത്.ഇത് സമാസത്തിൽ പെടുന്നു 

## ഉദാഹരണം
*അനുദിനം - ദിനം തോറും.
*സസ്നേഹം - സ്നേഹത്തോട് കൂടി.
*പ്രതിശതം - ഓരോ നൂറിനും. 
*സംതൃപ്തി - നല്ല തൃപ്തി.
*അപ്രിയം - പ്രിയമല്ലാത്തത്.

വിഭാഗം:സമാസങ്ങൾ
ദ്വിഗുസമാസം

മലയാളവ്യാകരണത്തിലെ സമാസങ്ങളിലൊന്നാണ്‌ **ദ്വിഗുസമാസം**. പൂർവ്വപദം ഏതെങ്കിലും എണ്ണത്തെക്കുറിക്കുന്നു എങ്കിൽ അത് ദ്വിഗുസമാസം ആണ്.

## ഉദാഹരണം
*പഞ്ചബാണൻ - അഞ്ചു ബാണം ഉള്ളവൻ.
*ത്രിലോകം - മൂന്ന് ലോകങ്ങളും.
*സപ്തവർണ്ണങ്ങൾ - ഏഴു വർണ്ണങ്ങൾ.
*പഞ്ചേന്ദ്രിയങ്ങൾ - അഞ്ച് ഇന്ദ്രിയങ്ങൾ.
*പഞ്ചലോഹങ്ങൾ - അഞ്ച് ലോഹങ്ങൾ.
*ഷഡ്‌വികാരങ്ങൾ - ആറ് വികാരങ്ങൾ.
*സപ്തർഷികൾ - ഏഴു ഋഷികൾ.
*വ്യാഴവട്ടം -പന്ത്രണ്ട് വർഷങ്ങൾ 

വർഗ്ഗം:സമാസങ്ങൾ
നാമവിശേഷണം

വ്യാകരണപ്രകാരം നാമത്തെ വിശേഷിപ്പിക്കുന്ന പ്രയോഗമാണ്‌ **നാമവിശേഷണം**. നാമത്തിന്റെ ഏതെങ്കിലും പ്രത്യേകതക്ക് പ്രാധാന്യം നൽകി പറയുന്നതാണ് നാമവിശേഷണം എന്ന് വിശദമായി പറയാം.

ഉദാ. 
* വെളുത്ത പട്ടി, ഇതിൽ പട്ടിയുടെ വെളുപ്പിന് പ്രാധാന്യം നൽകിയിരിക്കുന്നു.
* ചുവന്ന പൂവ് - ഇവിടെ ചുവപ്പിന് പ്രാധാന്യം.
* കറുത്ത കാർ - ഇവിടെ കറുപ്പ് എന്ന നിറത്തിന് പ്രാധാന്യം.

വർഗ്ഗം:വ്യാകരണം
നാമം

വ്യാകരണത്തിൽ ദ്രവ്യത്തിന്റെയോ ക്രിയയുടെയോ ഗുണത്തിന്റെയോ പേരായ ശബ്ദത്തെ **നാമം** എന്ന് പറയുന്നു.

നാമങ്ങൾ നാലുവിധമാണുള്ളത്

# ദ്രവ്യനാമം
# ഗുണനാമം
# ക്രിയാനാമം
# സർ‌വ്വനാമം

## ദ്രവ്യനാമം
ദ്രവ്യങ്ങളുടെ (വസ്തുക്കളുടെ ) പേരായ ശബ്ദത്തിന് ദ്രവ്യനാമം എന്നു പറയുന്നു.
ഉദാ. മല, കൃഷ്ണൻ, രാജു.
### ദ്രവ്യനാമത്തിന്റെ പിരിവുകൾ
* **സംജ്ഞാനാമം**. 
ഒരു പ്രത്യേക വ്യക്തിയേയോ ഒരു പ്രത്യേക വസ്തുവിന്റെയോ നാമമാണ് ഇത്. ഉദാ. രാമൻ, കൃഷ്ണൻ, രാധ, രാജു, ഭാരതപ്പുഴ, ആനമുടി, പമ്പ.

* **സാമാന്യനാമം**.
ഒരേയിനത്തിൽപ്പെട്ട വസ്തുക്കൾക്കോ വ്യക്തികൾക്കോ പൊതുവായിപ്പറയുന്ന പേരാണ്‌ സാമാന്യ നാമം.
ഉദാ. പുഴ, നദി, മൃഗം, മനുഷ്യൻ.

* **മേയനാമം**.
ഒരു വ്യക്തിയായോ ജാതിയായോ സമൂഹമായോ തരം തിരിക്കാനാവാത്തതാണ് മേയനാമം.
ഉദാ. വെയിൽ, മഴ, ഇരുട്ട്.

* **സമൂഹനാമം**.
ഒരു കൂട്ടത്തെക്കുറിക്കുന്ന നാമമാണ് സമൂഹനാമം എന്ന് പറയുന്നത്.
ഉദാ. പറ്റം, ഗണം തുടങ്ങിയവ.

## ഗുണനാമം
നിറത്തേയോ തരത്തേയോ സ്വഭാവത്തേയോ കുറിക്കുന്ന നാമമാണ് **ഗുണനാമം** എന്ന് പറയുന്നത്.
ഉദാ. വെളുപ്പ്, കറുപ്പ്, മിടുക്കൻ, സുന്ദരി തുടങ്ങിയവ.

## ക്രിയാനാമം

ഒരു ക്രിയയിൽ നിന്നും ഉണ്ടാകുന്ന നാമമാണ് ക്രിയാനാമം. അഥവാ ക്രിയയുടെ പേരിനെയാണ്‌ ക്രിയാനാമം എന്ന് പറയുന്നത്.

ഉദാ. ഓട്ടം, ചാട്ടം, ചിരി, കരച്ചിൽ, നടത്തം തുടങ്ങിയവ

## സർവ്വനാമം

സർവ്വ നാമത്തിനു പലവിഭാഗങ്ങൾ ഉണ്ട്.അവ താഴെക്കൊടുക്കുന്നു.
* ഉത്തമപുരുഷസർവ്വനാമം (First Person)
പറയുന്ന ആളിനു പകരം നിൽക്കുന്ന ശബ്ദത്തെ ഉത്തമപുരുഷസർവ്വനാമം എന്നു പറയുന്നു.

ഉദാ:ഞാൻ, നമ്മൾ, തൻ, എൻ,
* മദ്ധ്യമപുരുഷസർവ്വനാമം (Second Person)
കേൾക്കുന്ന ആളിനു പകരം നിൽക്കുന്ന ശബ്ദം

ഉദാ: നീ , നിങ്ങൾ, താൻ.
* പ്രഥമപുരുഷസർവ്വനാമം (Third Person)
ആരെപ്പറ്റിപ്പറയുന്നുവോ അവർക്കു പകരം നിൽക്കുന്നു.ഉത്തമ , മദ്ധ്യമപുരുഷസർവ്വനാമങ്ങളൊഴികെ മറ്റെല്ലാം ഇതിൽ‌പ്പെടുന്നു.

ഉദാ: അവൻ, അവൾ, അവർ.

## അവലംബം

ശ്രീ എം കെ വാസുദേവൻ എഴുതിയ ഹൈസ്കൂൾ മലയാളം വ്യാകരണവും രചനയും എന്ന പുസ്തകം

റോയൽ ബുക്സ്ല് ,കോട്ടയം

വർഗ്ഗം:വ്യാകരണം
ക്രിയാവിശേഷണം

ഏതെങ്കിലും ക്രിയക്ക് അല്ലെങ്കിൽ പ്രവർത്തിക്ക് പ്രാധാന്യം നൽകി വിശേഷിപ്പിക്കുന്നതിനെയാണ്‌ വ്യാകരണത്തിൽ **ക്രിയാവിശേഷണം** എന്ന് പറയുന്നത്.

ഉദാ. 
* വേഗത്തിൽ ഓടി, ഇവിടെ ഓടുക എന്ന ക്രിയയോട് വിശേഷണം ചേർത്തിരിക്കുന്നു.
* പതുക്കെ നടന്നു, ഇവിടെ നടക്കുക എന്ന ക്രിയയോട് വിശേഷണം ചേർത്തിരിക്കുന്നു.

വർഗ്ഗം:വ്യാകരണം
ഗതി

വ്യാകരണപ്രകാരം വിഭക്തിയുടെ കൂടെ ചേർക്കുന്ന പ്രത്യയമാണ് **ഗതി** എന്ന് പറയുന്നത്. ഗതി പ്രധാനമായും ഏതെങ്കിലും നാമത്തിന്റെ കൂടെയാണ് ചേർക്കുന്നത്.

ഉദാ. വീട്ടിൽ നിന്നു പോയി. ഇവിടെ **നിന്നു** എന്ന ശബ്ദം പോയി എന്ന ക്രിയയെ കുറച്ചുകൂടി ഉറപ്പിച്ച് കാണിക്കുന്നു.

വിഭാഗം:വ്യാകരണം
അവ്യയം

ഒരു വാചകം ദുഷിച്ചുണ്ടാകുന്ന ദ്യോതകങ്ങൾക്കാണ് അവ്യയം എന്ന് കേരളപാണിനീയം പേരുനൽകുന്നത്.ഇവ മിക്കതും  രൂപംകൊണ്ട് വിനയെച്ചങ്ങളൊ ക്രിയകളോ ആണ്. കേരളപാണിനീയം ഇവയ്ക്ക് നൽകുന്ന ഉദാഹരണങ്ങൾ  'കൊണ്ട്' ,'കുറിച്ച്','നിന്ന്' മുതലായവയാണ്.ഈ ശബ്ദങ്ങൾ രൂപംകൊണ്ട് വിനയെച്ചങ്ങളാണെങ്കിലും വ്യാകരണപരമായി ദ്യോതകങ്ങളുടെ വർഗത്തിലാണ് പെടുക.
ദ്യോതകങ്ങളിലെ രണ്ടാമത്തെ വിഭാഗമായ നിപാതങ്ങൾക്ക് പ്രത്യക്ഷത്തിൽ ഇതര വ്യാകരണ വിഭാഗങ്ങളിൽ  ഏതെങ്കിലുമായി സാദൃശ്യമില്ല. ഉം,ഏ,ഓ, തുടങ്ങിയ ശബ്ദങ്ങളാണ് അവയ്ക്ക് ഉദാഹരണങ്ങളായി കേരളപാണിനീയം നൽകുന്നത്.

വിഭാഗം:മലയാളവ്യാകരണം
സർവ്വനാമം

നാമത്തിന്‌ പകരം ഉപയോഗിക്കാവുന്ന പദങ്ങളെ വ്യാകരണത്തിൽ **സർവ്വനാമങ്ങൾ** എന്നു പറയുന്നു. പ്രധാനമായും സർവ്വനാമങ്ങൾ സംസാരഭാഷയിലാണ് ഉപയോഗിച്ചു വരുന്നത്. നാമം ആവർത്തിക്കുമ്പോൾ അനുഭവപ്പെടുന്ന വിരസതയൊഴിവാക്കാനാണ് സർവ്വനാമങ്ങൾ ഉപയോഗിക്കുന്നത്. ഞാൻ, ഞങ്ങൾ, നീ, നിങ്ങൾ, താങ്കൾ, നമ്മൾ, അവൻ, അവൾ, അത്, അവർ, ആ, പല, തുടങ്ങിയവ സർവ്വനാമങ്ങൾക്കുദാഹരണമാണ്. സർവ്വനാമങ്ങൾ മൂന്ന് വിധത്തിലുണ്ട്.

## ഉത്തമപുരുഷൻ
ഒരാൾ അല്ലെങ്കിൽ ഒരു വ്യക്തി തന്നെത്തന്നെ വിശേഷിപ്പിക്കുന്ന നാമ പദങ്ങളാണ് ഉത്തമ പുരുഷൻ എന്ന വിഭാഗത്തിൽ പെടുന്നത്.
ഞാൻ, ഞങ്ങൾ, നാം , നമ്മൾ, നമ്മുടെ, എന്റെ, എന്നിൽ തുടങ്ങിയവ ഉത്തമപുരുഷൻ എന്ന സർവ്വനാമങ്ങൾക്ക് ഉദാഹരണങ്ങളാണ്.

## മധ്യമപുരുഷൻ
ആരോട് സംസാരിക്കുന്നുവോ അയാളെക്കുറിക്കുന്ന നാമ പദങ്ങളാണ് മധ്യമപുരുഷൻ.
നീ, നിങ്ങൾ, താങ്കൾ, താൻ, അങ്ങ്, അവിടുന്ന് തുടങ്ങിയവ മധ്യമപുരുഷ സർവ്വനാമങ്ങൾക്ക് ഉദാഹരണങ്ങളാണ്.

## പ്രഥമ പുരുഷൻ
മറ്റൊരാളെയോ മറ്റൊരു വസ്തുവിനേയോ കുറിച്ച് പറയുമ്പോൾ സാധാരണ ഉപയോഗിക്കുന്ന സർവ്വനാമങ്ങളാണ് പ്രഥമപുരുഷൻ എന്ന ഗണത്തിൽ വരുന്നത്.
ഉദാ. അവൻ, അവൾ, അത്, അവർ, അതിന്, അതിന്റെ, അയാളുടെ, അവരുടെ, അവന്റെ, അവളുടെ, അദ്ദേഹത്തെ,

വിഭാഗം:വ്യാകരണം
വ്യാക്ഷേപകം

ഒരു വാചകത്തിൽ പെട്ടെന്ന് ഉണ്ടാകുന്ന ഒരു വികാരത്തെ സൂചിപ്പിക്കുന്ന ശബ്ദമാണ് **വ്യാക്ഷേപകം** എന്ന് വ്യാകരണത്തിൽ പറയുന്നത്. ഇത് പ്രധാനമായും സംസാരത്തിലാണ് കടന്നുവരുന്നത്.

*അയ്യോ!*, *ആഹാ!*, *കഷ്ടം!* തുടങ്ങിയവ വ്യാക്ഷേപങ്ങൾക്ക് ഉദാഹരണങ്ങളാണ്.

വർഗ്ഗം:മലയാളവ്യാകരണം
ഘടകം

വാക്കിനെയോ ഒരു വാക്യത്തേയോ പരസ്പരം ബന്ധിപ്പിച്ച് നിർത്തുന്ന കണ്ണികളാണ് **ഘടകം** എന്ന പേരിൽ മലയാളവ്യാകരണത്തിൽ അറിയപ്പെടുന്നത്.

**രാമനും കൃഷ്ണനും** എന്ന വാക്യത്തിൽ ഇവയെ ബന്ധിപ്പിച്ച് നിർത്തുന്നത് "**ഉം "**എന്ന കണ്ണിയാണ്. ഇത്തരം കണ്ണികളാണ് **ഘടകം** എന്ന് അറിയപ്പെടുന്നത്.

വിഭാഗം:മലയാളവ്യാകരണം
വാക്യം

ആകാംക്ഷയ്‌ക്കെല്ലാം പൂർത്തിവരുന്ന വിധത്തിൽ ചേർത്ത് ഒരു സംഗതിയെ പൂർണ്ണമായി വിവരിക്കുന്ന പദക്കൂട്ടമാണ് **വാക്യം (Sentence)**. ഒരുവാക്യത്തെ അഴിച്ചു നോക്കിയാൽ സർവ്വസാധാരണമായിട്ട് രണ്ടുഭാഗം കാണും ആഖ്യയും ആഖ്യാതവും.പരസ്പരം ബന്ധമുള്ള പദങ്ങളെ ഒരു പൂർണ്ണമായ ആശയം വിശദമാക്കത്തക്ക വണ്ണം പ്രയോഗിക്കുന്നതിനാണ് വാക്യം എന്നു പറയുന്നത്.

പ്രസ്താവന, ചോദ്യം, ആശ്ചര്യം, ആജ്ഞ, അപേക്ഷ എന്നിവയെല്ലാം പ്രകടമാക്കുന്നത് വാക്യങ്ങളിൽക്കൂടിയാണ്.

## വാചകം

ഒന്നോ അതിലധികമോ പദം (Word) അല്ലെങ്കിൽ വാക്കുകൾ ചേർന്ന് ഉണ്ടാകുന്ന അല്ലെങ്കിൽ ഉണ്ടാക്കപ്പെടുന്ന അർത്ഥ സമ്പുഷ്ടമായ പദമോ, പദങ്ങളുടെ കൂട്ടമോ ആണ്  വാചകം (Phrase) എന്ന് പറയുന്നത്. ഒരു വാചകത്തിൽ നാമം, ക്രിയ, വിശേഷണം എന്നിവയിൽ ഏതും അടങ്ങിയിരിക്കാം.

## അംഗിവാക്യം
സ്വതന്ത്രമായി നിൽക്കുന്ന പ്രധാനവാക്യമാണ് **അംഗിവാക്യം**.

## അംഗവാക്യം

ഒരു പ്രധാനവാക്യത്തിന് സഹായകമായി നില്ക്കുന്ന ഉപവാക്യമാണ് **അംഗവാക്യം (Subordinate clause)** . ശരീരത്തിന് അവയവമെന്നോണം, പ്രധാന (അംഗി) വാക്യത്തിന് അംഗമായി വർത്തിക്കുന്നു. ഇത് കർത്താവ്, കർമ്മം, ക്രിയ എന്നിവയിൽ ഏതെങ്കിലും ഒന്നിന്റെ വിശേഷണമായിരിക്കും. അനേകം ഉപവാക്യങ്ങൾ ചേർന്ന ഒരു ബൃഹദ് വാക്യത്തെ തരംതിരിച്ച് അപഗ്രഥിക്കുന്നതിന് അപോദ്ധാരമെന്നു പറയുന്നു. അംഗിവാക്യത്തെയും അംഗവാക്യങ്ങളെയും വേർതിരിക്കുകയാണ് ഇതിന്റെ ആദ്യത്തെ പടി.

## വർഗീകരണം

***അർത്ഥമനുസരിച്ച്** വാക്യങ്ങളെ നാലായി തിരിക്കാം.

# **നിർദ്ദേശകവാക്യം (Assertive sentence)** : വിശേഷാൽ അർത്ഥകല്പനയൊന്നുമില്ലാതെ കേവലം ഒരു വസ്തുത മാത്രം നിർദ്ദേശിക്കുന്നത്. ഉദാ – അവൻ ഇന്നലെ വന്നു. - ഗംഗ പുണ്യനദിയാണ്.
# **ചോദ്യവാക്യം (Interrogative sentence)** : ചോദ്യരൂപത്തിലുള്ള വാക്യമാണിത്. ഉദാ – നിങ്ങളുടെ പേരെന്താണ്? - എപ്പോൾ വന്നു?
# **നിയോജകവാക്യം (Imperative sentence)** : ആജ്ഞ, സമ്മതം, പ്രാർത്ഥന, വിധി, ആശംസ മുതലായ അര്ത്ഥങ്ങളെ ദ്യോതിപ്പിക്കുന്ന വാക്യം. ഉദാ – അകത്തേക്കു വരൂ. - നന്നായി വരട്ടെ.
# **വ്യാക്ഷേപകവാക്യം (Exclamatory sentence)** : വക്താവിന്റെ ശക്തമായ വികാരത്തെ പ്രകടിപ്പിക്കുന്നത്. ഉദാ – കഷ്ടം! എന്തൊരപകടം! - അയ്യോ! എനിക്കു പേടിയാകുന്നു!

* വാക്യങ്ങളെ **ആശയസ്വഭാവമനുസരിച്ചു** മൂന്നായി തിരിക്കാം.

# **ചൂർണ്ണിക (കേവലവാക്യം)** ഒരു അംഗിവാക്യം മാത്രം ഉള്ളത്. ഉദാ - കുട്ടി പട്ടിയെ ഓടിച്ചു. - സീത പാടി.
# **സങ്കീർണ്ണം (മിശ്രവാക്യം)** ഒരു അംഗിവാക്യവും ഒന്നിലധികം അംഗവാക്യങ്ങളുമുള്ളത്. ഉദാ - ഇടിവെട്ടിയിട്ടും,കാറ്റടിച്ചിട്ടും മഴ പെയ്തില്ല. 
# **യൗഗികം (മഹാവാക്യം)** ഒന്നിൽ കൂടുതൽ അംഗിവാക്യങ്ങൾ ഉള്ളത്.അംഗവാക്യങ്ങൾ ഇതിൽ വരാം വരാതിരിക്കാം.ഉദാ - ഞങ്ങൾ പഠിച്ചു ഞങ്ങൾ ജയിച്ചു. - പറഞ്ഞില്ലെങ്കിലും ഞങ്ങൾ പഠിക്കുകയും ജയിക്കുകയും ചെയ്യും.

## ഇവ കൂടി കാണുക

* രൂപിമം (Morpheme)
* പദം (Word)
* ആഖ്യ (Subject)
* ആഖ്യാതം (Predicate)
* വാചകം (Phrase)

## അവലംബം
*കേരളപാണിനീയം
മുസ്സോളിനി

ലഘുചിത്രം|left|മുൻ കമ്മ്യൂണിസ്റ്റ് രാഷ്ട്രീയക്കാരൻ നിക്കോള ബോംബാച്ചി, ഡ്യൂസ് ബെനിറ്റോ മുസ്സോളിനി, അദ്ദേഹത്തിന്റെ വിശ്വസ്ത കാമുകൻ ക്ലാര പെറ്റാച്ചി, മന്ത്രി അലസാന്ദ്രോ പാവോലിനി, പ്രശസ്ത ഫാസിസ്റ്റ് രാഷ്ട്രീയക്കാരൻ അക്കില്ലെ സ്റ്റാറസ് എന്നിവരുടെ ചേതനയറ്റ ശരീരങ്ങൾ ഇടത്തുനിന്ന് വലത്തോട്ട് പ്ലാസ ലോറെറ്റോയിൽ പ്രദർശിപ്പിച്ചിരിക്കുന്നത് കാണാം. 1945-ൽ മിലാൻ നഗരം.
1922 മുതൽ 1943-ൽ അധികാരഭ്രഷ്ടനാകപ്പെടുന്നതു വരെ ഇറ്റലിയുടെ പ്രധാനമന്ത്രിയായിരുന്നു **ബനിറ്റോ അമിൽക്കരേ അന്ത്രിയാ മുസ്സോളിനി** (1883 ജൂലൈ 29 - 1945 ഏപ്രിൽ 28). ദേശീയതയും സൈനികാധിപത്യവും കമ്യൂണിസ്റ്റ് വിരുദ്ധതയും ചേർന്ന ഫാസിസ്റ്റ് ഭരണക്രമം ഇറ്റലിയിൽ രൂപപ്പെടുത്തിയെടുത്തത് മുസ്സോളിനിയാണ്‌. ജർമ്മനിയിലെ നാസി നേതാവായിരുന്ന ഹിറ്റ്ലറുമായി മുസ്സോളിനി അടുത്ത ബന്ധം പുലർത്തിയിരുന്നു. നാസി ജർമ്മനിയോടൊപ്പം അച്ചുതണ്ടുശക്തികളിൽ പങ്കാളിയായി മുസ്സോളിനിയുടെ ഇറ്റലി 1940 ജൂൺ മാസം രണ്ടാം ലോകമഹായുദ്ധത്തിൽ പങ്കു ചേർന്നു. മൂന്നു വർഷങ്ങൾക്കു ശേഷം സഖ്യകക്ഷികൾ ഇറ്റലിയിൽ കടക്കുകയും തെക്കൻ ഇറ്റലിയുടെ ഭൂരിഭാഗം കൈവശപ്പെടുത്തുകയും ചെയ്തു. 1945 ഏപ്രിൽ മാസത്തിൽ ഓസ്ട്രിയയിലേക്ക് രക്ഷപെടാൻ ശ്രമിക്കവേ കോമോ തടാകത്തിനടുത്ത് വച്ച് കമ്യൂണിസ്റ്റ് ഗറില്ലകൾ പിടികൂടി വധിച്ചു. തുടർന്ന് മിലാനിലേക്ക് കൊണ്ടുവന്ന മൃതദേഹം തലകീഴായി കെട്ടിത്തൂക്കി അപമാനിച്ചു.

## ജീവചരിത്രം
1883 ജുലൈ‌ 29-ന്‌ ഇറ്റലിയിലെ ഡോവിയയിൽ ജനിച്ചു. മുസ്സോളിനിയുടെ പിതാവ്‌ ഒരു കൊല്ലപണിക്കരനായിരുന്നു. പിതാവിനെപ്പോലെ സോഷ്യലിസ്റ്റ്‌ ചിന്താഗതിക്കാരനായിതീർന്ന മുസ്സോളിനി അദ്ധ്യാപകനായി, സൈനികനായി പിന്നെ പത്രപ്രവർത്തകനും.

1919 മാർച്ചിൽ ആരംഭിച്ച ഫാസിസ്റ്റ്‌ പ്രസ്ഥാനത്തിലൂടെ ആളുകളെ സംഘടിപ്പിച്ച്‌ ശക്തിയാർജിച്ച മുസ്സോളിനിയെ മന്ത്രിസഭയുണ്ടാക്കാൻ രാജാവ്‌ ക്ഷണിച്ചു. 1925-ൽ രാഷ്‌ട്രത്തലവനായി.

## അവലംബം


വർഗ്ഗം:ഫാസിസം
വർഗ്ഗം:ജീവചരിത്രം
വർഗ്ഗം:ഇറ്റലിയുടെ പ്രധാനമന്ത്രിമാർ
വർഗ്ഗം:1882-ൽ ജനിച്ചവർ
വർഗ്ഗം:1945-ൽ മരിച്ചവർ
വർഗ്ഗം:പട്ടാള അട്ടിമറിയിൽ അധികാരം പിടിച്ചവർ
പാട്ടുപുരക്കൽ ഭഗവതീ ക്ഷേത്രം

എറണാകുളം ജില്ലയുടെ ഭരണകേന്ദ്രമായ കാക്കനാടാണ് **പാട്ടുപുരക്കൽ ഭഗവതി ക്ഷേത്രം** സ്ഥിതി ചെയ്യുന്നത്. ഭഗവതി പ്രതിഷ്ഠയാണ് പ്രധാനം എങ്കിലും ശിവൻ , ശാസ്താവ് , ഗണപതി എന്നീ ദേവപ്രതിഷ്ഠകളും ഉണ്ട്. മീനമാസത്തിലെ ഭരണി നാളിലാണ് ഉത്സവം.താലപ്പൊലിയോടുകൂടിയാണ് അഞ്ചു ദിവസം നീണ്ടുനില്ക്കുന്ന ഉത്സവം ആഘോഷിക്കുന്നത്

വർഗ്ഗം:എറണാകുളം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഭഗവതി ക്ഷേത്രങ്ങൾ
ആൽക്കഹോൾ (രസതന്ത്രം)

രസതന്ത്രത്തിൽ, ആൽക്കഹോൾ എന്നത് കുറഞ്ഞത് ഒരു ഹൈഡ്രോക്സിൽ (-OH) ഫംഗ്ഷണൽ ഗ്രൂപ്പ് എങ്കിലും കാണപ്പെടുന്ന ഒരു കാർബണിക സംയുക്തത്തിന് ഉദാഹരണമാണ്. ഹൈഡ്രോക്സിൽ ഫംഗ്ഷണൽ ഗ്രൂപ്പ് പൂരകമായ (saturated) ഒരു കാർബൺ ആറ്റത്തോടാണ് രാസബന്ധത്തിൽ ഏർപ്പെട്ടിരിക്കുന്നത്. ജൈവരസതന്ത്രത്തിലും, ജൈവതന്ത്രത്തിലും (biochemistry and biotechnology) ആൽക്കഹോളുകളുടെ ഉപയോഗം നിരവധിയാണ്‌. ഇവയുടെ പേരുകൾ -ഓൾ (ol) എന്ന അക്ഷരങ്ങളിൽ‍ അവസാനിക്കുന്നവയണ്.
ഉദാഹരണത്തിന് എഥ്നോൾ, പ്രൊപ്പനോൾ, ഫിനോൾ, ബ്യൂട്ടനോൾ മുതലയവ.
right|200px|thumb|ആൽക്കഹോളുകളുടെ രാസഘടന

## തരംതിരിവുകൾ
ആൽക്കഹോളുകൾ, പൊതുവെ പ്രൈമറി(primary)' 1°, സെക്കൻ‌‌‌ററി(secondary)2°,റ്റെറിഷറി(tertiary) (3°),എന്നിങ്ങനെ -OH ഗ്രൂപ്പ് ലെ‌ കാർബണിൽ ചേർന്നിരിയ്കുന്ന മറ്റു കാർബണുകളുടെ എണ്ണം മാറുന്നതിനനുസരിച്ചാണ് ഈ തരംതിരിവുകൾ.ഹൈഡ്രൊക്സിഗ്രൂപ്പിന്റെ സ്ഥാനം പലപ്പൊഴും പേരു നൽകുന്നതിനു സഹായകമാകാറുണ്‌ട്.

## എതനോൾ
സാധാരണമായ ആൽക്കഹോളിൽ പ്രധാനപ്പെട്ടതാണ് ഈതൈൽ ആൽകഹോൾ.ചരിത്രാതീത കാലം മുതൽ മനുഷ്യർ ഫെർമന്റേഷൻ വഴി ഈ  മദ്യം ഉണ്ടാക്കി ഉപയോഗിച്ച് വരുന്നു.
methanol - CH3OH, formaldehyde - HCHO, formic acid - HCOOH

## അവലംബം


## കുറിപ്പുകൾ
 

വർഗ്ഗം:ആൻറിസെപ്റ്റിക്കുകൾ
തന്മാത്ര (ചലച്ചിത്രം)

ബ്ലെസ്സി സംവിധാനം ചെയ്ത 2005-ൽ പുറത്തിറങ്ങിയ മലയാളചലച്ചിത്രമാണ്‌ **തന്മാത്ര**. അൽഷീമേഴ്സ് രോഗം ഒരു വ്യക്തിയിലും കുടുംബത്തിലും വരുത്തുന്ന വ്യതിയാനങ്ങളാണ്‌ ചിത്രത്തിന്റെ പ്രമേയം.മോഹൻലാൽ, മീരാ വാസുദേവ്, നെടുമുടി വേണു തുടങ്ങിയവർ മുഖ്യ വേഷങ്ങളിലഭിനയിച്ചു.

## പുരസ്കാരങ്ങൾ
* മികച്ച പ്രാദേശിക ചലച്ചിത്രം - ദേശീയപുരസ്കാരം 2006

2005ൽ 5 സംസ്ഥാന സർക്കാർ പുരസ്കാരങ്ങൾ തന്മാത്ര നേടി.
* മികച്ച ചിത്രം
* മികച്ച സംവീധായകൻ - ബ്ലെസ്സി
* മികച്ച നടൻ - മോഹൻലാൽ
* മികച്ച തിരക്കഥ - ബ്ലെസ്സി
* പ്രത്യേക ജൂറി പരാമർശം - അർജുൻ ലാൽ

2005ലെ എഷ്യാനെറ്റ് ഫിലിം പുരസ്ക്കാരങ്ങളിൽ 8 എണ്ണം തന്മാത്ര നേടി.
* മികച്ച സംവീധായകൻ - ബ്ലെസ്സി
* മികച്ച നടൻ - മോഹൻലാൽ
* മികച്ച നവാഗത നടൻ - അർജുൻ ലാൽ
* മികച്ച നവാഗത നടി - മീരാ വാസുദേവ്
* പ്രത്യേക ജൂറി പുരസ്ക്കാരം - ജഗതി ശ്രീകുമാർ
* മികച്ച ബാലതാരം - ബേബി നിരഞ്ജന
* മികച്ച ഗായകൻ - എം. ജി. ശ്രീകുമാർ

## അവലംബം

## പുറത്തേക്കുള്ള കണ്ണികൾ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
ഇന്ത്യൻ രാഷ്ട്രീയത്തിലെ കുടുംബബന്ധങ്ങൾ

നേതാവ്‌
    പിൻഗാമി 
    
    ബന്‌ധം
  
    ജവഹർലാൽ നെഹ്രു 
    ഇന്ദിരാ ഗാന്ധി 
    പുത്രി
  
    ഇന്ദിരാ ഗാന്ധി 
    രാജീവ്‌ ഗാന്ധി
    പുത്രൻ
  
    രാജീവ്‌ ഗാന്ധി
    സോണിയ ഗാന്ധി
    ഭാര്യ
  
    രാജീവ്‌ ഗാന്ധി
    രാഹുൽ ഗാന്ധി
    പുത്രൻ
  
    സഞ്ജയ്‌ ഗാന്ധി&nbsp;&nbsp; 
    മേനകാ ഗാന്ധി 
    ഭാര്യ
  
    സഞ്ജയ്‌ ഗാന്ധി&nbsp;&nbsp; 
    &nbsp;വരുൺ ഗാന്ധി 
    &nbsp;പുത്രൻ
  
    ഷേക്ക്‌ അബ്‌ദുള്ള 
    ഫറുക്ക്‌ അബ്‌ദുള്ള 
    പുത്രൻ
  
    ഫറുക്ക്‌ അബ്‌ദുള്ള
    &nbsp;മെർ അബ്‌ദുള്ള 
    പുത്രൻ
  
    കരുണാനിധി 
    സ്റ്റാലിൻ 
    പുത്രൻ
  
    ദേവിലാൽ 
    ഓംപ്രകാശ്‌ ചൗതാല 
    പുത്രൻ
  
    പ്രകാശ്‌ സിംഗ്‌ ബാദൽ 
    സുഖ്‌ബിൽസിംഗ്‌ ബാദൽ 
    പുത്രൻ
  
    ബിജു പട്‌നായിക്‌ 
    നവീൻ പട്‌നായിക്‌ 
    പുത്രൻ
  
    മുലായംസിംഗ്‌ 
    അഖിലേഷ്‌ യാദവ്‌ 
    പുത്രൻ
  
    ലാലു പ്രസാദ്‌ യാദവ്‌ 
    റാബ്രി 
    ഭാര്യ
  
    കരുണാകരൻ 
    കെ.മുരളീധരൻ 
    പുത്രൻ
  
    കരുണാകരൻ 
    പദ്‌മജ വേണുഗോപാൽ 
    പുത്രി
  
    കെ.എം മാണി 
    ജോസ്‌ കെ.മാണി 
    പുത്രൻ
  
    ആർ.ബാലകൃഷ്ണപ്പിള്ള
    കെ.ബി. ഗണേഷ് കുമാർ‍ 
    പുത്രൻ
  
    ടി.എം.ജേക്കബ്‌ 
    അനൂപ്‌ ജേക്കബ്‌ 
    പുത്രൻ
  
    പി.ടി.ചാക്കോ 
    പി.സി thomas 
    പുത്രൻ
  
    സി.എച്ച്‌.മുഹമ്മദുകോയ
    &nbsp;എം.കെ മുനീർ 
    പുത്രൻ
  
    ഇ.എം.എസ്‌ 
    ഇ.എം.ശ്രീധരൻ 
    പുത്രൻ
  
    എ.കെ.ജി 
    സുശീലാഗോപാലൻ 
    ഭാര്യ
  
    ടി.കെ ദിവാകരൻ 
    ബാബു ദിവാകരൻ 
    പുത്രൻ
  
    പി.എസ്‌ ശ്രീനിവാസൻ 
    പി.എസ്‌.സുപാൽ 
    പുത്രൻ
  
    ടി.വി തോമസ്‌ 
    കെ.ആർ.ഗൗരി 
    ഭാര്യ
  
    വയലാർ രവി 
    മേഴ്‌സി രവി 
    ഭാര്യ
  
    എസ്‌.കൃഷ്ണകുമാർ 
    ഉഷാ കൃഷ്ണകുമാർ
    ഭാര്യ
&nbsp;

വർഗ്ഗം:ഇന്ത്യൻ രാഷ്ട്രീയം
ജയ്‌പൂർ

thumb|right|250px
രാജസ്ഥാന്റെ തലസ്ഥാനമാണ്‌  **ജയ്‌പൂർ**(ഹിന്ദി: जयपुर). പിങ്ക് സിറ്റി എന്ന അപരനാമത്തിലും ജയ്പൂർ അറിയപ്പെടുന്നു. 1727-ൽ മഹാരാജാ സവാഇ ജയ് സിങ് II ആണ്‌‍ ഈ നഗരം സ്ഥാപിച്ചത്‌.

3.1 ദശലക്ഷമാണ് ജയ്പൂരിലെ ജനസംഖ്യ. 

## ചരിത്രം

പ്രാചീനകാലത്ത് മത്സ്യ സാമ്രാജ്യത്തിനുകീഴിലുള്ള ഒരു പ്രദേശമായിരുന്നു ജയ്പൂർ. 

1727ൽ മഹാരാജ സ്വായ് ജയ് സിങാണ് ജയ്പൂർ നഗരം സ്ഥാപിക്കുന്നത്. 1699മുതൽ 1744വരെയായിരുന്നു സ്വായ് ജയ് സിങിന്റെ ഭരണകാലം. ഇന്നത്തെ ജയ്പൂരിന് 11കി.മീ വടക്കുമാറി സ്ഥിതിചെയ്യുന്ന ആമ്പർ നഗരമായിരുന്നു സ്വായ് ജയ് സിങിന്റെ ആദ്യതലസ്ഥാനം. ജലദൗർലഭ്യവും, ജനസംഖ്യാ വർധനവുമാണ് തലസ്ഥാനനഗരി മാറ്റുന്നതിന് മഹാരാജാവിനെ പ്രേരിപ്പിച്ച ഘടകങ്ങൾ.  ജയ്പൂരിന്റെ രൂപരേഖ തയ്യാറാക്കുന്നതിനുമുമ്പ് നിരവധി വാസ്തുശില്പികളേയും വാസ്തുവിദ്യാ സംബന്ധമായ ഗ്രന്ഥങ്ങളേയും സമാലോചനയ്ക്കായി പ്രയോജനപ്പെടുത്തിയിരുന്നു. അവസാനം വിദ്യാധർ ഭട്ടാചാര്യ എന്നയാളുടെ മേൽനോട്ടത്തിൽ വാസ്തുശാസ്ത്രം തുടങ്ങിയ ഗ്രന്ഥങ്ങളെ മാനദണ്ഡമാക്കി ജയ്പൂർ നഗരത്തിന്റെ നിർമ്മാണം ആരംഭിച്ചു.

## ഭൂമിശാസ്ത്രവും കാലാവസ്ഥയും

### കാലാവസ്ഥ

## സാമ്പത്തികരംഗം

പരമ്പരാഗത, ആധുനിക വ്യവസായങ്ങൾക്ക് പേരുകേട്ട നഗരമാണ് ജയ്പൂർ. സ്വർണം, വജ്രം, രത്നകല്ലുകൾ എന്നിവയുടെ കയറ്റുമതിയിൽ പേരുകേട്ട ഒരു ഏഷ്യൻ നഗരം കൂടിയാണ് ജയ്പൂർ.

## സന്ദർശിക്കേണ്ട സ്ഥലങ്ങൾ
*ആംബേർ പാലസ്
*സിറ്റി പാലസ്
* ഹവാ മഹൽ
* ജന്തർ മന്തർ
* ജൽ മഹൽ
* ആംബർ കോട്ട
* ജയ്ഗഢ് കോട്ട
* നഹർഗഢ് കോട്ട
* ഗൽതാ കുണ്ട്

## ചിത്രശാല

പ്രമാണം:ജയ്‌പൂർ പിങ്ക് സിറ്റിയിലെ ഒരു തെരുവ്01.JPG|ജയ്‌പൂർ പിങ്ക് സിറ്റിയിലെ ഒരു തെരുവ്
പ്രമാണം:ജയ്‌പൂർ പിങ്ക് സിറ്റിയിലെ ഒരു തെരുവ്.JPG|ജയ്‌പൂർ പിങ്ക് സിറ്റിയിലെ ഒരു തെരുവ്


## അവലംബങ്ങൾ

## പുറത്തേക്കുള്ള കണ്ണികൾ

* Jaipur District Administration site 
* Department of Urban Development and Housing, Government of Rajasthan
* Official Website of Jaipur Development Authority 
* Official Website of Jaipur Municipal Corporation 
* Jaipur Tourism Information Center: Non profit tourist information center
* 
* 
* Jaipuronedaytour Jaipur information site for tourist. 

വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
വർഗ്ഗം:ഇന്ത്യയിലെ മുൻകാല തലസ്ഥാനനഗരങ്ങൾ
വർഗ്ഗം:ജയ്‌പൂർ
പാലാരിവട്ടം

thumb|right|250px|പാലാരിവട്ടത്തിനു സമീപമുള്ള പൈപ്പ്‌ലൈൻ ജംഗ്ഷനിൽ ദേശീയപാത 544

എറണാകുളം ജില്ലയിലെ കൊച്ചി കോർപ്പറേഷനിൽ ഉൾപ്പെടുന്ന ചെറിയ പട്ടണപ്രദേശമാണ്‌ **പാലാരിവട്ടം**. എറണാകുളത്തുനിന്നും കാക്കനാടേക്കും, ആലുവായിലേക്കുമുള്ള റോഡുകൾ വേർപിരിയുന്നത് പാലാരിവട്ടത്തുനിന്നാണ്. പാലാരിവട്ടത്തുനിന്നും കളമശ്ശേരിക്ക് 6 കിലോമീറ്ററും, കാക്കനാടേക്ക് 7 കിലോമീറ്ററുമാണ്. പഴയ നാട്ടുരാജ്യങ്ങളായ തിരുവിതാംകൂറിൻറേയും കൊച്ചിയുടെയും അതിർത്തിയിൽ സ്ഥാപിച്ചിരുന്ന കൊതികല്ല് ഒരെണ്ണം പാലാരിവട്ടം ജംഗ്ഷനിലാണ് സ്ഥാപിച്ചിരുന്നത്.
## പേരിനു പിന്നിൽ
ബുദ്ധമതക്കാരുടെ ആശുപത്രികളോ ഭരണകേന്ദ്രങ്ങളോ വട്ടം (മരുത്തോർ വട്ടം)എന്നാണറിയപ്പെട്ടിരുന്നത്. ബൗദ്ധരെ അരിയർ (ആര്യർ) എന്നും വിളിച്ചിരുന്നു. അവരിൽ തന്നെ പാലരിയർ എന്ന ഒരു വിഭാഗക്കാരുടെ പ്രധാന ആശുപത്രി പ്രവർത്തിച്ചിരുന്നതിനാലാണ്‌ ഈ സ്ഥലത്തിൻ പാലാരിയർ വട്ടമെന്നും അത് ലോപിച്ച് പാലാരിവട്ടം എന്നും പേരു വന്നത്. 
## അടുത്തുള്ള പ്രദേശങ്ങൾ

## പ്രധാന സ്ഥാപനങ്ങൾ

## പരാമർശങ്ങൾ


വർഗ്ഗം:കൊച്ചിയുടെ പ്രാന്തപ്രദേശങ്ങൾ
ചാരായം (വിവക്ഷകൾ)

*ചാരായം - ഒരു തരം മദ്യം.
*ചാരായം (രസതന്ത്രം) - ആൽക്കഹോൾ
വിജ്ഞാനകൈരളി

കേരള ഭാഷാ ഇൻസ്റ്റിറ്റ്യൂട്ടിന്റെ ആഭിമുഖ്യത്തിൽ പ്രസിദ്ധീകരിക്കുന്ന മലയാളം ആനുകാലികഗവേഷണ പ്രസിദ്ധീകരണമാണ് **വിജ്ഞാനകൈരളി**. ഗവേഷണസ്വഭാവമുള്ള പഠനങ്ങൾക്കാണ് പ്രാമുഖ്യമെങ്കിലും സാധാരണവായനക്കാരെ ലക്ഷ്യമാക്കിയുള്ള ലേഖനങ്ങളും പ്രസിദ്ധീകരിക്കാറുണ്ട്. ശാസ്ത്ര-മാനവിക-സാമൂഹികശാസ്ത്രവിഷയങ്ങളിലുള്ള പഠനങ്ങൾ പ്രസിദ്ധീകരിക്കുന്നു.

വർഗ്ഗം:സാഹിത്യമാസികകൾ
വേലിത്തത്ത

ആഫ്രിക്കയിലും അറേബ്യൻ രാജ്യങ്ങളിലും ഏഷ്യയിലും കണ്ടു വരുന്ന ഒരു പക്ഷിയാണ് **വേലിത്തത്ത** (English: Bee-eater). നാലിനം വേലിത്തത്തകളെയാണ് കേരളത്തിൽ കണ്ടുവരുന്നത്. അതിൽത്തന്നെ രണ്ടിനങ്ങളാണ് ഏറെ സാധാരണം. ചെറു പ്രാണികളും പാറ്റകളും തുമ്പികളും മറ്റുമാണ് ഭക്ഷണം. 

## നാട്ടുവേലിത്തത്ത

മണ്ണാത്തിപ്പുള്ളിനോളം വലിപ്പം. പ്രധാന നിറം പച്ചയാണ്. തലയുടെ മുകൾ‍ഭാഗത്ത് ചുവപ്പു കലർന്ന ഇളം തവിട്ടു നിറം. താടിയും തൊണ്ടയും നീല നിറം. കൊക്കിൽ നിന്നും കണ്ണിലൂടെ കടന്നു പോവുന്നൊരു കറുത്ത വരയും മാറിന്നല്പം മുകളിലായി മറ്റൊരു കറുത്ത വരയും കാണാം. വാലിനറ്റത്ത് മിക്കവാറും കാലങ്ങളിൽ രണ്ടിഞ്ച് നീളം വരുന്ന രണ്ട് കമ്പിത്തൂവലുകൾ കാണാം. വർഷത്തിൽ ഒരിക്കൽ ഈ തൂവലുകൾ കൊഴിഞ്ഞു പോവുകയും വീണ്ടും അല്പകാലത്തിനകം മുളച്ചു വരികയും ചെയ്യാറുണ്ട്. കുഞ്ഞുങ്ങൾക്ക് ഈ തൂവലുകൾ ഉണ്ടാവുകയില്ല.

## വലിയ വേലിത്തത്ത
നാട്ടുവേലിത്തത്തയുടെ ഏകദേശം ഒന്നര മടങ്ങ് വലിപ്പം. അരയ്ക്കു താഴെ വാലുൾപ്പടെ കടും നീല നിറം. താടിയും തൊണ്ടയും മഞ്ഞയോടടുത്ത തവിട്ടു നിറം. സെപ്റ്റംബറ് മുതൽ ഏപ്രിൽ വരെയുള്ള കാലത്തു മാത്രമേ കേരളത്തിൽ ഈ പക്ഷിയെ കാണാറുള്ളു. ഏപ്രിൽ മാസത്തോടെ ഇവ പ്രജനനാർത്ഥം വടക്കേ ഇന്ത്യയിലേക്കു പോകും.

ഇവയ്ക്കു പുറമേ ചെന്തലയൻ വേലിത്തത്ത(Chestnut-headed Bee-eater), കാട്ടു വേലിത്തത്ത(BlueBearded Bee-eater) എന്നീയിനങ്ങളെയും അപൂർവമായി കണ്ടു വരാറുണ്ട്.

## ചിത്രശാല

SL Bundala NP asv2020-01 img08.jpg|വലിയ വേലിത്തത്ത


## സാദൃശ്യമുള്ള മറ്റു പക്ഷികൾ
* വലിയ വേലിത്തത്ത
* കാട്ടുവേലിത്തത്ത
* നാട്ടുവേലിത്തത്ത
* ചെന്തലയൻ വേലിത്തത്ത
* ചെറിയ വേലിത്തത്ത

വർഗ്ഗം:പക്ഷികൾ